
Šis kritinis etiudas galėtų būti nusakytas kaip 
stipriai vėluojantis reagavimas į Antano Maceinos 
Raštų antrąjį tomą, skirtą socialinei filosofijai.! Ma- 
ceinos Raštų antrasis tomas dienos šviesą išvydo 
1992 metais, todėl belieka vadovautis principu „ge- 
riau vėliau, negu niekad“. Kita vertus, niekaip nega- 
liu atsikratyti minties, kad šitas iškilus, talentingas, 
bet didžiai kontroversiškas (o neretai tiesiog reakcin- 
gas ir nebrandžiam, nekritiškam protui pavojingas) 
lietuvių mąstytojas nūdienos Lietuvoje taip ir nesusi- 
laukė nuodugnios kritinės analizės. Aiškus, artiku- 
liuotas mąstymas ir kalbėjimas šioje vietoje nuolatos 
nusileidžia ir yra išstumiamas nedrąsių, atsargių 
užuominų ir neaiškių formuluočių bei minties dvi- 
prasmybių. Vienintelis Arvydas Šliogeris ryžosi pra- 
bilti apie kanonizuotų tarpukario Lietuvos filosofų 
(Stasio Šalkauskio, Antano Maceinos ir Juozo Gir- 
niaus) paradoksalų ir net liūdną likimą nūdienos Li- 
etuvoje. (Išties, kas gali būti liūdnesnio, graudesnio ir 
paradoksalesnio už kanonizuotą filosofą?) Šiuo savo 
rašiniu norėčiau prisidėti prie Šliogerio pradėtos in- 
telektualinės stabmeldystės — beje, akivaizdžiai išpli- 
tusios XX amžiaus Lietuvoje - kritinio identifikavi- 
mo ir apmąstymo. 

Tai anaiptol nereiškia, kad reikia į darbą paleisti 
turtingą intelektualinio chamizmo raiškos priemonių 
arsenalą, laidant kandžias, bet kartu ir plokščias, ba- 
nalias ar net kvailas replikas šiuolaikinei lietuvių kul- 
tūrai neabejotinai nusipelniusio, lietuviškąjį intelek- 
tualinį horizontą ženkliai įtakojusio ir praplėtusio 
mąstytojo atžvilgiu. Juo labiau neverta griebtis ad 
hominem argumentų, suponuojančių nebent intelek- 
tualinį farsą ir visuomet slystančių tikros teorinės ir 
apskritai intelektualinės dramos (kokią neišvengia- 
mai patiria kiekvienas kūrybingas, ambicingas ir jau- 
trus protas) paviršiumi. Didelės, talentingos asmeny- 
bės aklas, nirtulingas ir fanatiškas garbinimas, iš vie- 
nos pusės, ir/ar žūtbūtinis pasiryžimas ją sumaišyti su 
žemėmis, „pastatyti į vietą“, kuo skaudžiau įgelti ir 
panašiai, iš kitos, net nėra paprastas coincidentia op- 
positorum. Tai ne priešybių sutapimas, o veikiau dvi 
viena kitą papildančios baudžiauninko sielos apraiš- 
kos, kuriose nė su žiburiu nerasi tikros pagarbos ir ją 
įprasminančios kritinės distancijos bei analizės. 

Todėl man rūpi ne sensacingai nuvainikuoti Ma- 
ceiną (o per jį - ir visą tarpukario Lietuvos filosofiją; 
kaip minėjau, nė nesiruošiu šito daryti), o pamėginti 
aiškintis, kaip XX amžiaus lietuvių kultūroje pasiro- 
do indoktrinuotas, t.y. savo teorines konstrukcijas 
ideologijomis ar politinėmis doktrinomis ramstantis 
ir pastarosioms savo filosofinę teorinę koncepciją 
subordinuojantis bei aukojantis intelektualas. Žino- 
ma, „indoktrinuotas intelektualas“, griežtai svarstant, 
yra contradictio in adjecto —- juk modemnieji literatū- 
ros, akademiniai, ekspertiniai intelektualai ir nepri- 
klausomi tyrinėtojai (nė neminint vadinamųjų public 
intellectuals, t.y. viešosios erdvės intelektualų, kraš- 
tutinės specializacijos išvengiančių ar sąmoningai 
neeksponuojančių visuomenės ir kultūros kritikų) iš- 
sikristalizavo kaip autonomiška sąmoningumo agen- 
tūra, savosiose visuomenėse atliekanti kritinę-kon- 
trolinę funkciją, t.y. intelektualinės blogio prevenci- 
jos funkciją, o sykiu ir apsauganti savąsias visuome- 
nes nuo indoktrinacijos bei kontroliuojančių struktū- 
rų, institucijų ir idėjų sakralizacijos/mistifikacijos. 

ioje vietoje man magėte maga pakartoti jau ne 
sykį išmėgintą teorinį „derinį“ ir subordinuotus, kaž- 
kam tarnaujančius, į socialinę praktiką orientuotus, 
už „grynųjų“ intelektualų sukurtas idėjas bei teorijas 
kovojančius ar jas populiarinančius intelektualus pa- 
vadinti tiesiog inteligentais. Bet šiai analizei pasi- 

rinkto teorinio konteksto ir probleminio židinio at- 
žvilgiu tokia perskyra neveiktų, o gal net ir būtų klai- 
dinanti. XIX ir XX amžių idėjų istorija išraiškingai 
byloja, kad moderniojoje Europoje susiformuoja ne 
tik aukščiau visų ideologijų pakylantys, t.y. ideolo- 
giškai sekuliarizuoti, intelektualai, bet ir indoktri- 
vaizdi teorinės sąmonės inversija: filosofija ir apskri- 
tai teoretizavimo galia (savanoriškai, neveikiant jo- 
kiai išorinei politinei prievartai ar brutaliai jėgai) nu- 
silenkia ir klusniai atsiduoda į politinės galios sferą 
apeliuojančiai ar besiveržiančiai doktrinai. Dar dau- 
giau — teorinė mintis save legitimuoja ir įprasmina 
per socialinę, politinę ar religinę doktriną. Teorinė 
mintis, analizė ir ekspertizė tampa politinės galios 
projekcijomis. Kaip pasakytų Algis Mickūnas, tai 
technokratijos eros pradžia. Pridurčiau: sykiu ir ideo- 
logijų eros bei socialinio konstruktyvizmo aušra. 


DOKTRININIAI INTELEKTUALAI XIX IR 
XX AMŽIAIS 


Kalbėdamas apie doktrininius intelektualus, tu- 
riu omeny ne Giovannį Gentilę, Martiną Heideggerį 
ar panašius atvejus, kada įžymūs teoretikai ir intelek- 
tualai paprasčiausiai koketavo ar net kolaboravo su 
reakcingais politiniais režimais. Jei doktrininius inte- 
lektualus suvesčiau į kolaboracionizmą ir intelektua- 
lo konfliktus su sąžine ar net jo/jos išpažintų idealų 
išdavystę, arba neišvengiamai supaprastinčiau svars- 
tomąją problemą, arba (idant šito išvengčiau) turė- 
čiau apleisti socialinės filosofijos erdvę ir pereiti į 
gan griežtai specifikuotą etinės problematikos plot- 
mę. Būtent šito ir nenorėčiau daryti. (Juolab, kad tik- 
rai nevertėtų iš akių išleisti gajumo ir svarbos to s4- 
monės fenomeno, kurį XIX amžiaus viduryje arabų 
kraštuose aptiko ir aprašė Gobineau, o XX amžiuje 
įspūdingai interpretavo Czeslawas Miloszas: tai ket- 
manas — tikrųjų savo pažiūrų slėpimas, prisitaikant 
prie totalitarinio/autoritarinio režimo arba itin repre- 
syvių normatyvinių sistemų, veikiančių beveik viso- 
se šiuolaikinėse visuomenėse ir kultūrose. Galima 
būtų kuo puikiausiai išplėsti ketmano sąvoką, pade- 
monstruojant, kaip jo atmainos veikia Rytų ir Vidu- 
rio Europos žydų gyvenime arba politinio korektiš- 
kumo doktriną išpažįstančiose JAV institucijose. Pri- 
sišliejimas prie doktrinos/normatyvinės sistemos ar 
net entuziastingas, demonstratyvus jos išpažinimas 
ne vienam/vienai tampa tikrųjų savo pažiūrų maska- 
vimo būdu). 

Doktrininio intelektualo susiformavimas XIX 
amžiuje veikiau Žymi tam tikrą klasikinių doktrini- 
nių/šventraščio religijų (judaizmo, krikščionybės ir 
islamo) mokovų socialinę konversiją ar net grupinę 
asimiliaciją. Judaizmo rabinas, krikščionybės teolo- 
gas ir/ar kunigas, islamo teologas-juristas įsikūnija į 
socialinėje praktikoje panirusį ideologą, kurio užnu- 
garyje stovi socialinei inžinerijai pajungta, suinstru- 
mentinta, ideologinėms manipuliacijoms paruošta 
religinė doktrina. Ideologijų eros kulminacija - XIX 
ir XX amžiai — pagimdė ir naująjį ideologo tipą. Jei 
Antoine'as Louis Claude'as, grafas Destutt de Tracy 
(1754-1836), savo keturių tomų veikale Elements d' 
idėologie pirmasis eksplikavęs ideologijos sąvoką 
(idėologie — idėjų mokslas), ideologus apibrėžė tie- 
siog kaip idėjų Žmones, tarpininkaujančius tarp idėjų 
sferos ir socialinio pasaulio (les idėologues — tai ap- 


šviestasis visuomenės „avangardas“), tai naujasis 
ideologo tipas, galutinai susiformavęs XIX amžiaus 
pabaigoje, veikiau reprezentuoja politinės galios sfe- 
roje funkcionuojančio/siekiančio funkcionuoti seku- 
liaraus socialinio veikėjo tarpininkavimą tarp sociu- 
mo ir fundamentalaus politinio projekto, sublimuoto 
religinės ar mokslinės/filosofinės doktrinos pavi- 
dalais. 

Doktrininio intelektualo atsiradimą bei jo/jos lai- 
kysenos susiformavimą nemenka dalimi sąlygojo ir 
XVIII - XIX amžiais įvykę milžiniški poslinkiai ir įs- 
pūdingi laimėjimai gamtos moksluose. Nė neminint 
Darwino, tokie jo pirmtakų veikalai kaip Lamarcko 
Philosophie zoologigue ir Buffono Histoire naturelle 
de I'homme esmingai įtakojo scientizmo — gamta- 
mokslio metodų ir prieigų perkėlimo į humanistiką — 
iškilimą XIX amžiaus Europoje. Dar daugiau — žūt- 
būtinis humanitarų pasišovimas patobulinti žmogaus 
studijas griežtesniais moksliniais (kaip taisyklė - em- 
piriniais ir kiekybiniais) metodais paskatino antropo- 
logijos atsiradimą: o pastaroji, kaip žinia, į pasaulį at- 
ėjo pirmųjų lyginamųjų rasistinių teorijų pavidalu. 
Fantastiškas XIX šimtmečio įtikėjimas į Darwino 
evoliucijos teoriją ir nepaliaujamą pažangą visose 
gyvenimo srityse, įskaitant ir nuolatos progresuojantį 
pasaulio pažinimą bei kumuliatyviai augantį žmo- 
giškąjį žinojimą, peraugo ne tik į socialdarvinistines 
teorijas socialiniuose moksluose (beje, tai buvo ne- 
įkainojamos vertės intelektualiniai pamatai, pakloti 
nacionalsocializmo ideologinei-kultūrinei legitima- 
cijai), bet ir į patį tikriausią metodologinį fanatizmą, 
o ilgainiui — ir į doktrinierišką kretinizmą. 

Kaip eksperimentinis-matematinis pasaulio mo- 
deliavimas ir/ar galingai sintezuojanti Vakarų teorinė 
minttfs netikėtai subrandina pamėklišką mutantą 
(kvazireliginį tikėjimą mokslinėmis teorijomis, 
mokslinį doktrinieriškumą ir intelektualinį prozeli- 
tizmą — visa tai byloja, kad sudoktrinintas mokslas ir 
indoktrinuotas santykis su mokslu nenumaldomai 
virsta erzacreligija), matome iš rasistinių teorijų plėt- 
ros. Iš pažiūros nekalta, istoriniu pesimizmu alsuote 
alsuojanti Arthuro de Gobineau studija Essai sur 
V'inėgalitė des races humaines (1853 - 55) - istorija, 
antropologija ir lingvistika pagrįsta sintetinė, tarp- 
disciplininė, lyginamoji studija — paskatino daugybę . 
reakcingų rasistinių rašytojų griebtis savo dvasia es- 
chatologinių ir apokaliptinių neišvengiamos arijų 
rasės („rasė“ šios orientacijos humanistikoje ir so- 
cialiniuose molk:sluose tampa paprasčiausiu gamta- 
mokslinės „rūšies“ pakaitalu) degradacijos ir žūties 
interpretacijų. 

Anglijoje Gobineau teoriją paraleliai išplėtojo 
Robertas Knoxas savo veikalu Races of Men (kadan- 
gi šį veikalą jis publikavo 1850 metais, t.y. anksčiau 
už Gobineau Essai, Knoxą galima laikyti ne tik kon- 
genialiu Gobineau, bet tiesiog angliškuoju Gobin- 
eau), o taip pat ir Jameso Hunto įkurta bei vadovauta 
Londono antropologų draugija: Rasizmas, kaip įta- 
kinga to meto antropologinė teorija/socialinė doktri- 
na, tampa savotišku metadiskursu, įtakojančiu ne tik 
rasistinius, bet ir rasės fenomeną sureikšminančius 
intelektualus. (Anglų kalboje semantiškai prisodrin- 
tos priesagos dėka atsiranda principinė perskyra tarp 
būdvardžių racist ir racialist, būtent šį skirtumą aš ir 
turiu omeny.) Rasizmas, kaip metadiskursas (arba 
užnugarinė sąmonė, Algio Mickūno terminu pasi- 
naudojant), įtakojo net tokius liberalius intelektualus 

kultūros istorikas, įdomus mąstytojas ir žaižaruojan- 
tis eruditas savo monumentaliame veikale Histoire 
de la littėrature anglaise (1863) teigė, jog civilizaciją 
sukuria trys pagrindiniai elementai: rasė, aplinka ir 
momentas; tai jis nuoširdžiai manė, jog žmonės isto- 
riškai buvo suvienyti „kraujo ir dvasios benduome- 
nės“) ir Ernestas Renanas (pastarasis buvo didžiai 
įtakotas Gobineau). 

Žinoma, negalima nematyti didžiulio skirtumo 
tarp nacionalizmą ir rasizmą netiesiogiai įtaigojusio 
liberalaus, kilniadvasiško, bet nenuoseklaus, eklek- 
tiško Herderio (ypač didelį poveikį XIX amžiaus 
doktrininiams intelektualams padarė tokios jo sąvo- 
kos kaip Volksseeleir Volksgeist, užmestos kaip ški- 
cai, bet nepakankamai eksplikuotos veikaluose Auch 
eine Philosophie der Geschichte ir Ideen zur Philoso- 
phie der Geschichte der Menschheit) ir Blut und Bo- 
den tipo nacionalizmo. Lygiai taip pat nevalia dėti ly- 
gybės ženklo tarp Gobineau pesimistinės istorijos fi- 
losofijos ir didžiai optimistinės, džiaugsmingos Hit- 
lerio istorijos doktrinos. Intelektualo atsakomybė už 
jo/jos sukurtosios teorijos praktines implikacijas ar 
net politines pasekmes yra pernelyg sudėtinga prob- 
lema, kad būtų galima lengva ranka sulyginti teori- 
nius klystkelius ir politinį bei moralinį cinizmą. Bet 
tikrai yra prasmės kalbėti apie atsakomybę tų, kurie 
sąmoningai sudoktrinina teorijas ir indoktrinuoja 
žmonių sąmonę. Šitą kuo puikiausiai galima padaryti 
ir su savo paties sukurta teorine konstrukcija, ir su 
svetimomis teorijomis. 

Būtent tai pasakytina apie tolimesnę plėtrą rasiz- 
mo, kuris iš kvazimokslinės teorijos vis labiau artėjo 
prie erzacreliginės doktrinos (per „antroposociologi- 
nes“ biologinių deterministų ir socialdarvinistų Ge- 
orges'o Vacher de Lapuge'o ir Otto Ammono idėjas 
Prancūzijoje ir Vokietijoje), pabrėžiančios ne tik ari- 
jų viršenybę prieš kitas rases, bet ir neišvengiamą 
kiekvienos rasės likimą. Jungčių tarp kūno ir sielos 
charakteristikų paieškos ankstyvajame, t.y. antropo- 
loginiame rasizme eventualiai virto visiška žmogaus 
desakralizacija, o galiausiai — fizinės ir socialinės eg- 
zistencijos lygmenų suplakimu. Nenumaldomai aiš- 
kėjo, jog rasizmas vis labiau atsikrato mokslinio 
- mąstymo apnašų sluoksnio ir apnuogina savo tikrąją 
esmę reikšdamasis kaip fundamentalus politinis pro- 
jektas, padabintas mokslinės doktrinos inkrustacijo- 
mis. 

Jei Ernsto Haeckelio veikale Die Weltratsel 
(1899) dar randame darviniškojo „monizmo“, tai 
Langbehno Rembrandt als Erzieher (1890) ir Dru- 
mont'o La France juive (1886) matome tik amžinojo 
arijų priešo, t.y. pasaulinės žydijos, paieškas ir „gde- 
maskavimą“. Nevertėtų iš akių išleisti ir Gustave'o 
Le Bono darbų iš socialinės psichologijos, pabrėžu- 
sių ypatingą rasinio faktoriaus svarbą. Tiek jau minė- 
tajam Drumont'ui, tiek Lagarde'ui, 1876 metais 1š- 
leidusiam savo Deutsche Schriften, tiek įžymiajam 
kompozitoriui Richardui Wagneriui, 1850 metais 
publikavusiam antisemitizmo klasika tapusį savo 
veikalą Judentum in der Musik, žydai tampa galuti- 
nai išaiškintu, pagaliau atidengtu amžinuoju arijų 
priešu. Mokslo ir teoretizavimo, kaip matome, čia 
lieka ne per daugiausiai. 

Doktrininiam intelektualui būtinas priešas. Nau- 
jojo tipo ideologo mąstymas yra tiek negatyviai ir 
empiriškai determinuotas, jog be didžiosios negaty- 
vios inspiracijos, t.y., tikro ar įsivaizduojamo priešo, 
jo teorinė konstrukcija nė nepajuda iš vietos. Ideolo- 
gas par excellence (kuris, kaip minėta, jau XIX šimt- 
metyje sutampa ir net visiškai susilieja su doktrininiu 

intelektualu) siekia net ne operacionalizuoti sąvokas 
ar teorijas, o veikiau sudoktrininti jas, aktyviai veik- 
damas ir sykiu apeliuodamas į masinę sąmonę. Tai 
daroma anaiptol ne švietimo ar žmonijos tobulinimo 
sumetimais: doktrininis intelektualas/ideologas savo 
tikrąjį pašaukimą suranda masių sąmonės įkvėpime, 
aktyvinime, o kartu ir masių socialinėje bei politinėje 
mobilizacijoje. Tam kuo puikiausiai tinka ir religinio 
jausmo invokacijos, ir socialinio ar net klasinio są- 
moningumo žadinimas. Doktrininis intelektualas sie- 
kia ne paaiškinti tikrovę, o pakeisti ją ar bent jau da- 
lyvauti jos pakeitime. Galima kalbėti apie religinę 
pasaulio ar pomirtinę Kristaus transfigūraciją, bet tuo 
pat metu turėti omeny labai žemiškus ir realius socia- 
linius pokyčius. Šia prasme visos socialinės revoliu- 
cijos yra lydimos religinio jausmo nubudimo ir ap- 
skritai religingumo suintensyvėjimo bei pakilimo. 
Bet neužbėkime analizei už akių. 

Ikihitlerinio rasizmo kulminacija, kaip Žinia, ta- 
po Wagnerio žento Houstono Stewarto Chamberlai- 
no Die Grundlagen des XIX Jahrhunderts (1899) ir 
jauno Austrijos žydo, vieno iš pačių garsiausių anti- 
semitų XIX ir XX amžių sandūroje Otto Weiningerio 
Geschlecht und Charakter (1903) - tai veikalai, ku- 
riais žavėjosi pats Hitleris, Weiningerį vadinęs vie- 
ninteliu pagarbos vertu žydu. Be jokios abejonės, 
Weiningerio atvejis priklauso tam antisemitizmo pa- 
saulinį triumfą iliustruojančiam žydų paniekos sau ir 
nepilnavertiškumo jausmo kompleksui, kurį vokie- 
čių-žydų rašytojas Theodoras Lessingas taikliai pa- 
vadino juedischer Selbsthass - žydų neapykanta sau 
(kurios, įžvalgiu Isaiah Berlino pastebėjimu, buvo 
paliesti ir Walteris von Rathenau, ir Simone'a Weil, 
ir net Karlas Marxas?). Bet tai nekeičia reikalo es- 
mės. Prieš mus — tragiškai iškalbingas pavyzdys (ko 
gero, nenusileidžiantis ir paties Marxo pavyzdžiui), 
bylojantis, jog doktrininiai intelektualai žmonijos 
tragedijas (vardan išrinktosios grupės - klasės, tautos 
ar rasės) priartina gerokai labiau nei jų sudoktrinina- 
mi tekstai (rasizmo atveju - tai palyginti nekalti Go- 
bineau ir ypač Herderio veikalai; bet lygiai tą patį ga- 
lima padaryti ir su šventraščiais). 

XIX amžiaus doktrininiai intelektualai ryškiai 
pasireiškė ir politinio mesianizmo, arba mesianisti- 
nio nacionalizmo (pasinaudojus Jacobo Leibo Tal- 
mono terminais) atvejais. Politinis mesianizmas ko- 
ne tobulai įkūnija politinį projektą, pridengtą kultūri- 
nės, metafizinės ar religinės vizijos šydu. Jules'io 
Michelet Le Peuple ar Giuseppe's Mazzini'o Roma 
Terza vizija yra ne kas kita, o meilė savajai grupei 
(Michelet atveju tai — veikiau Jes misėrables, var- 
guoliai ir liaudis, tuomet, kai Mazzini prabyla į egali- 
tariškai traktuojamą visą italų tautą), sumišusi ir ne- 
atpainiojamai susipynusi su giliu religiniu jausmu. 
Šis religingas nacionalizmas dar akivaizdesnis Ado- 
mo Mickevičiaus atveju. Jei Michelet Prancūzų revo- 


liuciją vadina didžiąja prancūzų auka viso likusio pa- | 


saulio laisvės ir laimės labui (būtent todėl Prancūzija, 
pasak Michelet, ir atiduoda pasauliui savo kūną ir 
kraują), o Mazzini istorines italų tautos kančias 
(kurias panaikinti ir siekia didysis Risorgimento) api- 
pina krikščioniškąją martirologiją skleidžiančiomis 
poetinėmis kalbos figūromis, tai Mickevičius atei- 
siantį lenkų tautos prisikėlimą prilygina net Kristaus 
Gelbėtojo pomirtinei transfigūracijai. 

Savaip tarpininkaudamas tarp Michelet revoliu- 
cinio mesianizmo ir Mazzini'ui būdingo mesianisti- 
nio nacionalizmo, Adomas Mickevičius iškyla kaip 
visai Rytų ir Vidurio Europai didžiai simboliška fi- 
gūra (emigrantas, kovojantis ne tik už savosios, bet ir 
už kitų tautų laisvę bei politinę emancipaciją). Iškal- 


bingi net jo biografijos faktai: pradėjęs šią savo veik- 
14 Paryžiuje slavų tautų literatūros istorijos paskaito- 
mis College de France, 1853 m. jis vyksta į Italiją or- 
ganizuoti lenkų legioną kovai už Mazzini'o išsvajo- 
tąjį Risorgimento. Žinoma, tai kone paradigminis 
tautų pavasario pavyzdys. 

Gerokai mažiau simpatingas buvo rusiškasis me- 
sianistinis nacionalizmas. Bet apie jį užsiminti verta 
pirmiausia todėl, kad mes pagaliau visiškai priartėjo- 
me prie to idėjų, socialinių vizijų bei intelektualinių 
laikysenų konteksto, kuris didžiai įtakojo Antaną 
Maceiną. Nesvarbu, ar mes kalbėtume apie XIX a. 
Rusijos slavofilus ir zapadnikus (vakarietintojus), ar 
apie Michailo Pogodino inicijuotą, o Nikolajaus Da- 
nilevskio galingai išplėtotą panslavizmo doktriną, ar 
apie moderniąją rusų religijos filosofiją, ar apie Ma- 
ceiną stipriai įtaigojusią rusų apokaliptinę istorijos fi- 
losofiją, ar apie vadinamojo nihilizmo bangą, paska- 
tintą Turgenevo romano Tėvai ir vaikai personažo 
gamtotyrininko Bazarovo sugestyvumo, peršasi tik 
viena išvada: visi didžiausieji XIX-ojo šimtmečio ru- 
sų rašytojai bei mąstytojai ir buvo patys tikriausi 
doktrininiai intelektualai (su tam tikromis išlygomis 
išimtimis laikytini tik tokie socialiniai kritikai, kaip 
Piotras Čaadajevas ir Aleksandras Hercenas). 

Kalbant apie rusiškąjį mesianistinį nacionaliz- 
mą, ne vienam kyla pagunda jį susieti su Dostojevs- 
kio dienoraščiais ir romanu Kipšai. Kad ir kiek atstu- 
miančiai mįslinga būtų Dostojevskio panieka žy- 
dams, lenkams ir apskritai katalikams, nė neminint 
rusų tautos — kaip Dievo nešėjos - literatūrinio įvaiz- 
džio ir kitų detalių, smelkte persmelktų nuožmaus 
nacionalizmo, sumišusio su tokiu pat nuožmiu reli- 
gingumu, mūsų svarstomosios problemos požiūriu 
gerokai įdomesnis būtų kitas atvejis. Pastarasis re- 
prezentuoja ne tik mesianistinio nacionalizmo ir spe- 
cifiškai rusiško panslavizmo derinį, bet ir kone klasi- 
kinę doktrininio intelektualo laikyseną. 

Aptariamasis atvejis — garsusis parafilosofinis 
Nikolajaus Danilevskio veikalas Rusija ir Europa 
(1869). Tai profesionalaus gamtotyrininko (botani- 
ko) parašyta milžiniška studija, tyrinėjanti vieną iš“ 
pamatinių to meto istorijos filosofijos problemų - 
pasaulinės istorijos formos problemą. Atmetęs žmo- 
nijos sąvoką kaip perdėm biologinį konceptą, Dani- 
levskis visą pasaulinės istorijos/turinį suvedė į cikliš- 
kai besiskleidžiančius, mirtingus kultūrinius-istori- 
nius tipus. Terminas „kultūriniai-istoriniai tipai“ jo 
koncepcijoje visiškai išstumia terminą „kultūra“. Pa- 
teikęs morfologinę istorijos interpretaciją (kurios iš- 
takos slypi ilgą laiką menkai težinoto vokiečių istori- 
ko Heinricho Rūckerto kultūrinių tipų ir jų vidinio 
laiko teorijoje; kol šioji aplinkybė neišaiškėjo, Dani- 
levskis buvo klaidingai laikomas visos kultūros mor- 
fologijos pradininku ir pagrindėju, o Oswaldą Speng- 
lerį buvo paskubėta paskelbti — ir visiškai nepagrįstai 
— Danilevskio veikalo plagiatoriumi), Danilevskis 
sukūrė stambų įnašą ir į civilizacijos teoriją, ir į lygi- 
namąsias civilizacijų studijas, ir į bendrąją kultūros 
teoriją. Bet morfologinė kultūros koncepcija Dani- 
levskį domino dėl visiškai kitokių — anaiptol ne teori- 
nių - priežasčių. Tikroji Rusijos ir Europos autoriaus 
intencija buvo kita. 

Visi kultūriniai-istoriniai tipai (ar net kultūrpsi- 
chiniai, t.y. pasaulėjautos, tipai), pasak Danilevskio, 
gimsta, išsiskleidžia ir nuvysta. Toks likimas ištiko 
ne tik antikinį graikų ir romėnų pasaulį, senovės 
Egipto karalystę, iškiliąją senovės persų kūriniją ar 
didingąją vedų epochos Indiją. Mūsų akyse vysta ir į 
nebūtį traukiasi ir modernioji Vakarų civilizacija. 
Vakarų kultūrinis-istorinis tipas eina į pabaigą, todėl 

naująja pasaulio kelrode žvaigžde neišvengiamai 
taps Rusijos kultūrinis-istorinis tipas. Pastarasis dar 
tik gimsta ir net nepradėjo skleistis. Šioje vietoje ga- 
lima nesunkiai atidengti ir kūrinio pavadinimo sim- 
bolinį kodą. Taip, ponios ir ponai, Rusija — ne Euro- 
pa. Morfologinis metodas prikišamai rodo, jog tikrai 
neverta taukšti apie kažkokį Rusijos ir Europos civi- 
lizacinės ateities sinchronizavimą. Rusija turi savo 
didingą ateitį ir iškilų istorinį kelią, todėl jai nepake- 
liui su krizės apimtais, nedvasingais, tik mokslo ir 
technikos laimėjimais savo gyvastį palaikančiais Va- 
karais. Tad istorinis slavofilų ir zapadnikų ginčas 
baigtas. Kaip galima Rusijos istorinį likimą ir aukštą 
misiją susieti su Žlungančiu Vakarų kultūriniu-is- 
toriniu tipu ir tokiu būdu savo šaliai linkėti pražūties? 

Štai čia yla galutinai išlenda iš maišo. Akies 
mirksniu kone neatpažįstamai pakeitęs visą savo in- 
terpretacinį žodyną bei kūrinio stilistiką, Danilevskis 
rūsčiai su patriotine širdgėla prabyla apie kraujuojan- 
čias Rusijos geopolitikos žaizdas. Gėdingas karo pra- 
laimėjimas Turkijai Danilevskio tezaure virsta di- 
džiuoju Rytų klausimu, o Habsburgų imperijos ir ca- 
rinės Rusijos politinis konkuravimas bei trintis įvar- 
dijami skambiu slavų ir germanų pasaulių nesuderi- 
namumu. O kur dar romaniškoji Europos dalis, nė 
kiek neartimesnė Rusijai už germaniškąją. Kur, pa- 
galiau, ir kitos slavų tautos, įkalintos Habsburgų im- 
perijoje ir atkirstos nuo savo gyvybinių, amžinai mai- 
tinančių syvų — didžiosios rusų tautos. Vadinasi ... 

Nieko kito nebelieka, o tik suvienyti visas išblaš- 
kytas, susvetimėjusias, pavergtas slavų tautas ir su- 
telkti jas į galingą slavų valstybę. Nereikia nė sakyti, 
kad tik Rusija gali imtis tokios didingos misijos. Di- 
džiosios slavų konfederacijos sostine taps Cargradas. 
Rusijos istorinė paskirtis bus įvykdyta — slavų tautos 
bus suvienytos į galingiausią pasaulio valstybę. Vi- 
sas dabarties karines bei politines nesėkmes bus gali- 
ma pamiršti arba traktuoti kaip juokingą nesusipra- 
timą. (Panslavizmo genezės metmenys yra daugmaž 
aiškūs: Turkijos karinės pergalės pažemintai, savo 
įtaką Europoje ir Azijoje prarandančiai Rusijai pan- 
slavizmo reikėjo ir kaip ateities politinio projekto, ir 
kaip mobilizuojančios ideologinės konstrukcijos; 
Fichte's Kreipimaisi į vokiečių tautą braižė panger- 
manizmo sąmonės žemėlapio kontūrus tuo metu, 
kada Vokietija buvo atvirai paniekinta ir pažeminta 
Napoleono invazijos; akivaizdu. kad pangerma- 
nizmas ir panslavizmas susiformavo tarpusavio ne- 
gatyvios priklausomybės dėka; akivaizdu ir tai, kad 
tokia simbolinė kompensacija anaiptol nėra politiš- 
kai nekalta — ji akivaizdžiai atlieka geopolitinių pro- 
jektų intelektualinės ir kultūrinės legitimacijos funk- 
ciją). 

Bet man labiausiai rūpi parodyti, kaip Danilevs- 
kio atvejis atidengia paradigmnius doktrininio inte- 
lektualo laikysenos bruožus. Morfologinis metodas 
(pėrsmelkiantis visas kultūros ir sąmonės formas, to- 
dėl atveriantis matematikoje, fizikoje, dailėje, archi- 
tektūroje, muzikoje, astronomijoje, grožinėje litera- 
tūroje, technikoje ir filosofijoje įkūnytą epochos sti- 
lių bei kultūros fizionomiką) ir įžvalgi morfologinė 
kultūros interpretacija Danilevskio koncepcijoje nea- 
bejotinai atlieka fakultatyvines, pagalbines funkcijas, 
t.y. aiškiai aptarnauja politinę doktriną ir ideologinę 
konstrukciją. Kultūros teorija ir (para)filosofinė kon- 
cepcija ne tik nusilenkia ir subordinuoja save politi- 
nei.doktrinai bei ideologinei konstrukcijai: dar dau- 
giau — per pastarąsias jos politiškai įsiformina bei įsi- 
teisina. Danilevskiui rūpi ne paaiškinti istoriją ir kul- 
tūrinius - istorinius tipus, bet pakeisti politinių jėgų 
-balansą ir perskirstyti politinius vaidmenis istorinėje 


pasaulio dramoje. Jis — politinis kunigas ir sykiu er- 
zacteologas, arbitrariškai nusprendžiantis, kokia tauta 
yra Dievo išrinkta, o kokia — ne; jis žino istorinės ir 
politinės predestinacijos paslaptį. (Kone visi moder- 
niojo nacionalizmo pranašai turi politinio kunigo ir 
erzacteologo bruožų: šiuo požiūriu nacionalizmo pra- 
našai ir ideologai kone tobulai išreiškia pačią doktri- 
ninio intelektualo esmę.) 

Trumpai tariant, pasaulį reikia ne paaiškinti, o pa- 
keisti. Ši nemarioji vienuolikta Marxo tezė apie Feu- 
erbachą pasako viską apie ideologijų ir socialinio 
konstruktyvizmo eros pradžią. Nacionalizmo tyrinė- 
tojas gilinasi į autonomiškų individų susisiejimo į tau- 
tą ir laisvanoriško įsipareigojimo jai paslaptį, tuomet, 
kai nacionalizmo ideologas kuria, telkia pačią tautą, 
sykiu apsaugodamas ją nuo priešų (tautos subūrimo 
tikslais priešą paprastai tenka tiesiog įsivaizduoti arba 
išgalvoti). Ideologija/doktrina tiesą sutapatina su pa- 
saulio keitimu, su pačia tikriausia sąmoninga pasaulio 
transformacija. Jei teoretikas tiesą visada apibrėš pa- 
gal klasikinę Tomo Akviniečio definiciją (adeguatio 
rei et intellectus) apibūdindamas ją kaip tikrovės ir 
proto atitikimą, ideologas tiesą neišvengiamai sutapa- 
tins su veiksmu. Tuo aš nė neketinu pulti įrodinėti, 
jog teoretikas ir ideologas (šiame kontekste juos dar 
geriau nusakytų terminai „ekspertinis/kritinis intelek- 
tualas“ ir „doktrininis intelektualas“) yra nesutaiko- 
mos priešybės (idealiai modeliuojant — žinoma, nesu- 
taikomos). Realiame gyvenime teoretikas ir ideologas 
neretai gan taikiai koegzistuoja vieno ir to paties inte- 
lektualo asmenyje bei sąmonėje. Tai pasakytina ne tik 
apie Marxą, bet ir apie Adorno, Benjaminą, Marcusę, 
Sartre'ą ir panašius hiperkritiškus, radikalius intelek- 
tualus, nė neminint kitų kraštų ir mokyklų marksistų. 

Žodžiu, įvairios stambios, įtakingos doktrinos 
(tokios, kaip antai; marksizmas, rasizmas ir politinis 
mesianizmas su visais politiniais - praktiniais savo 
vediniais, įskaitant bolševizmą, nacionalsocializmą ir 
fašizmą) XIX ir XX amžiais ne kartą reiškėsi kaip už- 
nugarinė sąmonė ir sykiu metadiskursai, apie kuriuos 
sukosi ir dėstėsi įvairios — nevienodos savo rafinuotu- 
mu, autoritetingumu ir sugestyvumu — teorinės ir ide- 
ologinės konstrukcijos bei jų konsteliacijos. Santykis 
su šiais epochos metadiskursais, t.y. įtakingomis, kul- 
tūriškai ir intelektualiai gerai kontekstualizuotomis, 
netgi, sakyčiau, sublimuotomis, doktrinomis, ir tampa 
tikruoju socialinių teorijų vertės kriterijumi, o sykiu ir 
takoskyra tarp ekspertinių/kritinių intelektualų ir dok- 
trininių intelektualų. 

Doktrina — tai savotiška mokslinio metodo kari- 
katūra. Tiek metodologinis fanatizmas, tiek doktrinie- 
riška sąmonė tariasi aptikę universalų visraktį, kuriuo 
galima viską paaiškinti, atrakinti visus užraktus, pa- 
keisti pasaulį norima linkme, t.y. perkonstruoti ir per- 
modeliuoti tikrovę. Kitaip tariant, doktrina — išsigi- 
męs scientizmo kūdikis, socialinį pasaulį prilyginan- 
tis gamtai, su socialine tikrove norintis žaisti taip pat, 
kaip eksperimentine gamtotyra užsiiminėjantis tėtušis 
žaidžia su ne tik pasipriešinti, bet ir atsakyti negalin- 
čia gamta. Doktrina yra tai, kas lieka iš filosofijos, te- 
ologijos, religijos ir mokslo po ideologo skalpelio 
chirurginės intervencijos. Doktrina yra tai, kuo neiš- 
vengiamai pasibaigia pažangiausių ir tobuliausių me- 
todų paieškos. Bėda, žinoma, slypi ne pačiame meto- 
de, o požiūryje į jį bei santykyje su juo. 

Toks ideologinio Mido prisilietimas, kaip minėta, 
gali ištikti ne tik mokslą ir filosofiją, bet ir religiją bei 
teologiją. Kai tik pamėginama socialinį pasaulį reor- 
ganizuoti pagal mokslinės, filosofinės, šventraštinės 
ar teologinės konstrukcijos principus, mes susiduria- 
me su pačia tikriausia socialine inžinerija. (Nė nemi- 


niu gerai žinomo fakto, kad didžiosios šventraštinės- 
doktrininės religijos jau pačios savaime yra ne tik re- 
veliacijų rinkiniai, bet ir teologinių, etinių ir net juri- 
dinių doktrinų kompendiumai. Slapstymasis už šių 
doktrinų, apeliuojant į sekuliarų socialinį pasaulį ar 
net pertvarkant jį, yra ne kas kita, o paprasčiausia se- 
kuliarinė-politinė religijų redoktrinizacija.) Šioji ap- 
linkybė galėtų naujai nušviesti ne tik nacionalisti- 
nius ar reakcingus ksenofobinius sąjūdžius, bet ir tą 
patį religinį fundamentalizmą. Pakanka dirstelėti į 
arabų kraštų arba Izraelio fundamentalistų vadus 
(kad ir velionius ajatolą Khomeinį arba rabiną Ka- 
chanę), idant įsitikintum, jog XX amžiuje net ima- 
mai ir rabinai nesunkiai tampa doktrinų architektais 
ir ideologais. 

Štai kodėl neverta stebėtis tuo, kad mūsų šimt- 
metyje atsiranda ir išplinta toks paradoksalus reiški- 
nys, kaip reakcingi, indoktrinuoti ir kitus indoktri- 
nuojantys intelektualai. Pastaruosius reikia aiškiai ir 
nedviprasmiškai atskirti nuo tų filosofų ir sociologų, 
kurių teorijos (ne doktrinos!) turi pavojingų prakti- 
nių implikacijų ir pasiduoda politinei eksploatacijai 
(jiems priskirtini ne tik Nietzsche, Vilfredo Pareto, 
Gaetano Mosca bei kiti elitarizmo koncepcijos kūrė- 
jai, bet ir kone visa kultūros morfologų plejada su 
Oswaldu Spengleriu ir Arnoldu J. Toynbee'u prieša- 
kyje?). Šioji intelektualų kategorija, kad ir kaip būtų, 
apima tuos, kurie socialinę tikrovę analizuoja ir in- 
terpretuoja, o ne rašo jos radikalaus pertvarkymo 
scenarijus. Tuo tarpu reakcingiausiųjų doktrininių 
intelektualų apogėjų stebime didžiojoje prancūzų re- 
akcionierių trijulės: Maurice'o Barrėso (1862- 
1923), didžiausio radikaliojo nacionalizmo įkvėpėjo 
Prancūzijoje, Charles'io Maurras (1868-1952), inte- 
graliojo nacionalizmo teoretiko ir pagrindėjo, nacio- 
nalistinio sąjūdžio Action Frangaise vado (beje, tiek 
Barrėso, tiek Maurras būta Acadėmie Frangaise tik- 
rųjų narių!), ir Georges'0 Sorelio (1847-1922), sin- 
dikalizmo teoretiko, moderniosios „socialinės poe- 
zijos“, t.y., pačios tikriausios socialinės mitologijos, 
architekto, veikloje bei raštijoje. Šitie intelektualūs 
ir didžiai reakcingi doktrinieriai galutinai supureno 
dirvą, kurioje suvešėjo ir Antano Maceinos socialinė 
filosofija. Bet apie tai - kiek vėliau. 


Leonidas Donskis 


1. Antanas Maceina. Raštai, 2 tomas, Socialinė 
filosofija (Vilnius: Mintis, 1992). Toliau tekste ci- 

3. Įdomu, kad Pitirimas Sorokinas morfologines 
kultūros teorijas priskiria kategorijai sociologinių te- 
orijų, kurias jis vadina „civilizacijų ir aukštųjų kul- 
tūrų totalitarinėmis makrosociologijomis“. Prie to- 
kių teoretikų Sorokinas priskiria ne tik Danilevskį 
(kurio morfologinė kultūros interpretacija bendro- 
joje filosofinėje/sociologinėje koncepcijoje tėra led- 
kalnio viršūnė), bet ir Spenglerį, Toynbee'į, Feliksą 
Koneczny, Othmarą Anderlę, Antoną Hilckmaną, 
t.y. visus garsiausiuosius kultūros morfologus. Žiūr. 
Pitirim A. Sorokin, Sociological Theories of Today 
(New York and London: Harper and Row, Publi- 
shers, 1966), p. 177-240. 

ANTANO MACEINOS SOCIALINĖS 
FILOSOFIJOS IŠTAKOS 


Moderniojoje lietuvių filosofijoje sunku surasti 
labiau fragmentuoto ir sykiu mozaikiško mąstymo fi- 
losofą už Antaną Maceiną. Didelį poveikį jam darė 
daugybė įvairių šalių, filosofinių mokyklų ir net kon- 
trastingų, vargiai suderinamų teorinių orientacijų 
minties atstovų. Vėlyvasis (ar brandusis) Maceina 
kartas nuo karto cituodavo ir referuodavo tokius 1ški- 
lius vokiečių filosofus, kaip Jaspersas, Heideggeris, 
Gadameris, bet net ir nebūnant dideliu Maceinos fi- 
losofinio palikimo žinovu nesunku pastebėti, jog 1e- 
miamo ar nors kiek esmingesnio poveikio Maceinos 
filosofijai šie pirmarūšiai, aukščiausio rango mąsty- 
tojai tikrai nedarė. Tiek ankstyvojo, tiek vėlyvojo 
Maceinos veikalai tiesiog stulbina jo cituojamos an- 
trarūšės, netgi prastos kokybės komentatoriškos lite- 
ratūros gausa. 

Itin didelį poveikį Maceinos kultūros filosofijai 
padarė prancūzų neotomistinės filosofijos primarijų 
Etienne'o Gilsono ir Jacgues'o Maritaino veikalai. Jų 
istorijos filosofijoje išplėtota trinarė interpretacinė 
konstrukcija „gamta-kultūra-religija/transcenden- 
cija“ ženkliai įtaigojo tiek Stasio Šalkauskio, tiek 
Maceinos kultūros filosofiją. Iš Gilsono ir Maritaino 
(o sykiu ir iš Nikolajaus Berdiajevo, operavusio be- 
veik tomis pačiomis filosofemomis) Maceina perėmė 
dar vieną trinarę teorinę konstrukciją, paaiškinančią 
didžiąsias istorinių ir kultūrinių epochų pasaulėžiū- 
ras: „kosmocentrizmas (t.y. fundamentalioji Antikos 
pasaulėžiūrinė orientacija) — teocentrizmas (vyrau- 
janti Viduramžių pasaulėžiūra) — antropocentrizmas 
(dominuojantis Naujųjų amžių ir moderniųjų Vakarų 
Weltanschauung)“. Savaime suprantama, antropo- 
centrizmas Maceinos filosofiniame diskurse yra lydi- 
mas menkinamųjų konotacijų. 

Iš katalikiškosios prancūzų neotomistų istorijos 
ir religijos filosofijos atkeliavęs „„antropocentrizmo“ 
pavertimas pejoratyvu, t. y. menkinamuoju terminu, 
leidžia lengvai susekti ir itin neigiamo Maceinos po- 
žiūrio į Renesansą ištakas. Žinoma, iš katalikiško fi- 
losofo ir neverta tikėtis, kad jis entuziastingai palai- 
kys tokių Renesanso gerbėjų, kaip Jules'is Michele- 
tas (beje, pasižymėjęs mažų mažiausiai ambivalen- 
tiška nuostata katalikybės atžvilgiu) ar Jacobas 
Burckhardtas (teigęs, jog Renesansas iškyla kaip pa- 
saulio ir žmogaus atradimas), žavėjimąsi „antropo- 
- centrizmo epochos“ pradžia; bet sykiu jokių abejonių 
nekelia faktas, kad Viduramžių (ypač viduramžiško 
korporatyvizmo) glorifikacija ir Renesanso demoni- 
zacija Maceinos socialinėje filosofijoje kyla iš to ne- 
otomizmo nusistatymo, kurį bene geriausiai išsako 
šioji Gilsono formuluotė: „Skirtumas tarp Renesanso 
ir Viduramžių buvo ne sudėties, bet atimties skirtu- 
mas. Renesansas, koks jis buvo mums aprašytas, bu- 
vo ne Viduramžiai plius žmogus, o Viduramžiai mi- 
nus Dievas, ir tragedija yra ta, kad prarasdamas Die- 
vą Renesansas prarado patį žmogų".* 

Maceina buvo paveiktas ir prancūzų personalis- 
tinės istorijos filosofijos (ganėtinai siauražiūrės, ide- 
ologizuotos, teoriniu rafinuotumu toli gražu nepri- 
lygstančios Gilsono ir Maritaino filosofinėms kon- 
cepcijoms). Tiesą sakant, sunkiau būtų atsakyti į 
klausimą, kas neįtaigojo Maceinos. Jis absorbavo ir 
Lebensphilosophie, ir egzis*encializmo, ir persona- 
lizmo, ir neotomizmo, ir net hermeneutikos sąvokas 
bei problemas. (Bet ir čia Maceina liko ištikimas sau; 
užuot gilinęsis į pamatines, dominuojančias tam tik- 
ros filosofinės mokyklos teorijas, jis remdavosi an- 
traeiliais autoriais, vienos ar kitos minties mokyklos 

rėmuose tapusiais kone marginaliniais reiškiniais. 
Vokiškosios gyvenimo filosofijos atveju tai pasaky- 
tina apie Nietzschę, Dilthey'ų ir Simelį - didžiausius 
Lebensphilosophie atstovus, — kurie, neskaitant vie- 
no kito fragmentiško paminėjimo, taip ir liko Macei- 
nos minties periferijoje; jų vietą jo minties žemėlapy- 
Je užėmė tokios antraeilės gyvenimo filosofijos figū- 
ros, kaip Ludwigas Klagesas ir Eduardas Sprangeris, 
kuriuos Maceina nuolatos cituoja ne tik Kultūros fi- 
losofijos įvade - šitą būtų galima nesunkiai suprasti, 
— bet ir visuose savo socialinės filosofijos veika- 
luose.) 

Regis, Maceina visiškai sąmoningai linko į tuos 
autorius, kurių mąstyme ir veikaluose socialinės tik- 
rovės keitimo, pasaulio pertvarkymo implikacijos 
aiškiai nusverdavo teorinį nuotokį nuo socialinės 
praktikos. Kitaip tariant, jam buvo artimi autoriai, 
kurių intelektualiniame horizonte sVvėtimų teorijų 
doktrinizavimas akivaizdžiai nustelbdavo savaran- 
kišką teoretizavimą, t.y.autonomišką, nors kiek ryš- 
kiau individualizuotą ir autorizuotą analizę, inter- 
pretaciją ar teorinę rekonstrukciją, jau nekalbant apie 
autentišką filosofinės minties sklaidą. Intelektualinio 
atpažinimo ar ideologinio identifikavimo sistema 
veikė nepriekaištingai - Maceinos minties žemėlapy- 
je mes randame beveik vien tik doktrininius intelek- 
tualus. 

Didelis, autonomiškas ir laisvas protas Maceinos 
netraukė. Jį tiesiog magnetino radikalūs ir nuo savojo 
sociumo atsiję, hiperkritiški doktrinieriai (pastarųjų 
tikrai neverta painioti su visuomenės ir kultūros kriti- 
kais). Pavyzdžiui, savo triuškinančioje (poleminiu 
tonu ir ideologiniu azartu, o ne konceptualine analize 
ar teorine argumentacija) kapitalizmo ir buržuazijos 
kritikoje Maceina be perstojo cituoja Wernerį Som- 
bartą, bet tik vieną kartą (p. 43) pamini Maxą We- 
berį. 1903 m. Maxas Weberis, kaip žinia, kartu su 
Werneriu Sombartu pradėjo leisti vokiečių sociologi- 
nį žurnalą Archivs fiūr Sozialwissenschaft und So- 
zialpolitik. 

1905 m. pasirodė garsioji Weberio studija Pro- 
testantiškoji etika ir kapitalizmo dvasia. Būdamas 
gerai susipažinęs su Sombarto studijomis, Maceina 
tiesiog negalėjo nežinoti su Sombartu glaudžiai susi- 
jusio (nors ir diametraliai priešingų pažiūrų bei nepa- 
lyginamai aukštesnio teorinio rango) Maxo Weberio. 
Belieka tik spėlioti, kas Maceiną atstūmė nuo Webe- 
rio: ar pastarojo išskirtinis dėmesys protestantiškajai 
etikai, ar solidi kapitalizmo, kaip socioekonominio 
bei sociokultūrinio fenomeno sui generis, koncep- 
tualizacija (o ne sombartiškai - maceiniškai niūri, 
apokaliptinė „„buržujaus dvasios“ ir jos žlugimo me- 
tafizika), ar tiesiog Weberio subalansuotas teoretiza- 
vimas ir argumentacijos galia. Nors sykiu neatmes- 
čiau ir tos prielaidos, kad šioje vietoje, be kita ko, ga- 
lėjo veikti ir intelektualinio temperamento bei mąsty- 
mo stilistikos dalykai. Skeptiškas, kritiškas, akade- 
miškas, nuoseklus ir pesimistiškai liberalus Maxas 
Weberis (turiu omenyje pesimistiškas jo prognozes 
dėl biurokratijos vaidmens bei su juo susijusios žmo- 
gaus sielos atrofijos ateities pasaulyje) Maceinai tu- 
rėjo būti kur kas mažiau patrauklus nei iš esmės apo- 
kaliptiškas, ideologizuotas ir doktrinieriškas Som- 
bartas. Kita vertus, Weberio argumentacija Maceinos 
aršią moderniųjų Vakarų, liberalizmo, kapitalizmo ir 
buržuazijos kritiką galėjo sugriauti it kortų namelį. 

Štai kodėl tikrai neatsitiktinis yra itin glaudus 


Maceinos ryšys su XIX ir XX a. rusų filosofija. (Tu- 
riu prisipažinti, kad būdamas itin aukštos nuomonės 
apie XIX ir XX a. rusų grožinę literatūra, muziką ir 
apskritai meninę kultūrą, sykiu esu didžiai skeptiškas 
rusų filosofijos tariamo originalumo ir teorinio ver- 
tingumo atžvilgiu.) Pakanka nors akies krašteliu dirs- 
telėti į XIX ir XX a. Rusijos filosofijos ir idėjų istori- 
ją, kad įsitikintum, jog visa modernioji rusų filosofija 
tėra vokiečių filosofinių idėjų recepcija, transforma- 
cija (dar dažniau - ideologinis suinstrumentinimas ir 
sudoktrininimas), o sykiu ir arši, dramatiška šių idėjų 
kova svetimoje kultūrinėje terpėje. Rusų slavofilai, 
kaip Žinia, buvo apsišarvavę Schellingo ir Herderio 
idėjomis, 0 jų oponentai zapadnikai savo ideologinę 
orientaciją ramstė Hegelio teoriniais konstruktais. 
Danilevskis (nepaisant jam ir anglų egiptologui Flin- 
dersui Petrie priskirtos neužtarmautos kultūros mor- 
fologijos Koncepcijos kūrėjų šlovės; regis, prie šito 
nagus bus prikišę ne tik rusų komentatoriai, bet ir 
pats Alfredas L. Kroeberis), griežtai svarstant, tėra iš 
esmės vokiškos Heinricho Rūckerto istorijos ir kultū- 
ros koncepcijos ideologinis recidyvas. Matome, kaip 
rusų filosofinės minties terpėje grumiasi, Louis Du- 
mont'o terminus pavartojant, dvi vokiečių socialinės 
filosofijos kryptys, dvi pamatinės jos orientacijos: is- 
toristinė-monadinė (Herderio, Rūckerto, Frobeniuso, 
Spenglerio) ir universalistinė (Kanto, Fichte's, Hege- 
lio, Marxo). Rusų ideologinėse kovose ir doktrinų 
dramose vakarietiškoms teorinėms konstrukcijoms 
paprastai būdavo lemta atlikti perdėm pagalbines, fa- 
kultatyvines, o gal net ir šalutinės funkcijas. 

Sykiu reikia užsiminti ir apie specifiškai rusiškus 
reiškinius, kuriuos sunku kvalifikuoti kaip filosofiją 
par excellence. Tai ne tik Maceiną, bet ir kitus tarpu- 
kario lietuvių filosofus (Šalkauskį, Karsaviną) stip- 
riai įtakojusi misticizmo kupina religijos filosofija, 
apokaliptinė istorijos filosofija, o taip pat ir parafilo- 
sofinės Dostojevskio, Leontjevo, Rozanovo idėjos. 
Belieka prisiminti gerai žinomus faktus, bylojančius, 
kaip giliai rusų filosofija įsismelkė į tarpukario Lie- 
tuvos filosofų galvojimą bei jų veikalus. Stasys Šal- 
kauskis Fribūro universitete (Šveicarija) prancūzų 
kalba parašė ir apgynė filosofijos daktaro disertaciją 
apie Vladimiro Solovjovo religijos filosofiją. Netru- 
kus tame pačiame Fribūro universitete Vincas Myko- 
laitis - Putinas taip pat prancūzų kalba parašė ir apgy- 
nė filosofijos daktaro disertaciją apie to paties Vladi- 
miro Solovjovo estetines pažiūras. (Tiesą sakant, 
sunku suprasti, kam tarpukario Lietuvos intelektua- 
lams prireikė trečiarūšiame Šveicarijos universitete 
rašyti ir ginti disertacijas apie rusų religinį mąstytoją. 
Taip išeina, kad Vakarų universitetai buvo reikalingi 
tik tam, kad vienas į juos atvykęs Rytų europietis pa- 
rašytų ir apgintų daktaro disertaciją apie kitą Rytų 
europietį; bet tiek jau to. Tiesiog sunku atsikratyti 
minties, kad mūsų intelektualams buvo nuolatos rei- 
kalingas kažkoks trečios kultūros/intelektualinės tra- 
dicijos tarpininkavimas mėginant susitikti su Vaka- 
rais. Tiesioginis susitikimas greičiausiai taip ir neį- 
vyko. Vienai periferinei Europos kultūros atmainai 
kažkodėl reikėjo kitos Europos kultūros periferinės 
atmainos, idant įvyktų „atsigręžimas į Europą“.) 

Garsioji Šalkauskio Rytų ir Vakarų sintezės idė- 
ja, išsakyta ir Šveicarijoje prancūzų kalba parašyta- 
me esė „Sur les confins de deux mondes“, ir veikale 
Lietuvių tauta ir jos ugdymas (beje, smarkiai sukriti- 
kuota tiek paties Šalkauskio mokinio Maceinos, tiek 

Vytauto Alanto ir kitų panašaus sukirpimo radikalių 
nacionalistų), iš tikro tėra XIX ir XX a. rusų filosofi- 
joje išplitusios Eurazijos idėjos (kurios šalininkų ir 
diskutantų tarpe buvo ir Levas Karsavinas) bei jos 
(para)filosofinių svarstymų atspindys, rusiškos te- 
mos lietuviška versija, ir tiek. Maceina buvo tiesiog 
paniręs į rusų religijos filosofiją, Dostojevskio tipo 
„parafilosofiją ir ypač apokaliptinę rusų istorijos fi- 
losofiją. 

„ Iš pastarosios atstovų didžiausią poveikį Macei- 
nai neabejotinai padarė Nikolajus Berdiajevas. Skai- 
tant Maceinos socialinės filosofijos (ypač istorijos fi- 
losofijos) veikalus nelengva nuvyti įkyrią mintį, kad 
skaitai Berdiajevo kūrinių lietuviškas adaptacijas ar 
net perdirbinius. Tarkim, vėlyvojo Maceinos istorio- 
sofinis veikalas Asmuo ir istorija prasideda tuo, kad 
vos ne žodis į žodį pakartojama Berdiajevo knygos 

"Istorijos prasmė įžanga. Pradėkime nuo Berdiajevo. 
Štai taip jis nusako istorijos filosofijos, kaip skaus- 
mingos istorijos refleksijos, genezę: 


Istorijos katastrofos ir lūžiai, itin paaštrėjantys 
ypatingais pasaulinės istorijos momentais, visada bū- 
davo palankūs skleistis istorijos filosofijai, pastango- 
ms apmąstyti istorijos procesą, sukurti vienokią ar ki- 
tokią istorijos filosofiją. (... ) Pirmoji įspūdinga isto- 
rijos filosofija, sukurta krikščioniškuoju pasaulinės 
istorijos laikotarpiu — Palaimintojo Augustino [grai- 
kų ortodoksų (stačiatikių) tradicijoje Aurelijui Au- 
gustinui pripažįstamas palaimintojo, 0 ne šventojo 
statusas] istorijos filosofija, esmingai įtakojusi toles- 
nę istorijos filosofijos plėtrą, — sutapo su vienu iš pa- 
čių katastrofiškiausių pasaulinės istorijos momentų — 
antikinio pasaulio nuosmukiu ir Romos žlugimu. Ki- 
ta savita istorijos filosofija, sukurta dar ikikrikščio- 
niškoje eroje, apskritai pirmoji istorijos filosofija, 
kurią žino Žmonija, — pranašo Danieliaus knyga, taip 
pat susijusi visų pirma su katastrofiškais įvykiais Žy- 
dų tautos likime. Po didžiosios prancūzų revoliucijos 
ir Napoleono karų žmogiškoji mintis vėl atsigręžė į 
istorijos filosofiją bei jos konstrukcijas, į pastangas 
vienaip ar kitaip suvokti ir apmąstyti istorijos proce- 
są. Josepho de Maistre'o ir Bonaldo pasaulėvokoje 
reikšmingas vaidmuo tenka istorijos filosofijai. Ne- 
manau, jog kas nors puls užginčyti teiginį, kad ne tik 
Rusija, bet ir visa Europa bei visas pasaulis įžengė į 
katastrofišką savo raidos laikotarpį. Mes gyvename 
didžiulio istorinio lūžio metu. Prasidėjo nauja istori- 
jos epochas 


O štai šitaip (necituodamas ir neparafrazuoda- 
mas Berdiajevo) apie istorijos krizių ir istorijos filo- 
sofijos sąryšį prabyla Maceina: 


Šitokių istorinių krizių arba lūžių metu ir kuriasi 
istorijos filosofija kaip pažintinė istorinės sąmonės 
lytis: pranašas Danielius Izraelyje, šv. Augustinas se- 
novėje, Joachimas de Flore viduramžiais, Giambat- 
tista Vico ir Josephas de Maistre'as naujaisiais lai- 
kais, Oswaldas Spengleris ir Nikolajus Berdiajevas 
mūsajame amžiuje — visi jie yra mąstę istorinių katas- 
trofų akivaizdoje, ir visos jų teorijos yra susijusios su 
istorijos posūkiais, skaudžiais bei grėsmingais. Isto- 
rijos filosofija kyla anaiptol ne iš nuostabos ir ne iš 
abejonės, bet iš kančios — asmeninės ir tautinės 


Kad ir kaip būtų, berdiajeviška katastrofistinė is- 
torijos interpretacija ir apskritai apokaliptinė istorijos 
filosofija tėra vienas iš Maceinos socialinės filosofi- 
jos bruožų. Nors Maceina, regis, niekada taip ir ne- 
stojo akis į akį, veidas į veidą su didžiąja Vakarų filo- 

sofine ir intelektualine tradicija (visada jam buvo rei- 
kalingas tarpininkas, kurio funkcijos buvo patikimos 
tai neregėtiems negirdėtiems žinomų teorijų komen- 
tatoniams bei populiarintojams, tai - kuo netrukus įsi- 
tikinsime — visiškai suideologintai, politiškai redok- 
trinizuotai krikščionybei, tai įtakingų filosofinių ir 
sociologinių koncepcijų ideologines transkripcijas 
rašantiems doktrinieriams bei ideologams), jo negali- 
ma prilyginti ir tokiam mąstytojui, kaip Berdiajevas. 
Pakanka į rankas paimti Berdiajevo knygą Rusiškojo 
komunizmo ištakos ir prasmė, jog įsitikintum, kad 
egzilio patirtis daug ko išmokė Berdiajevą - jis suge- 
bėjo tapti ne tik rusiškojo komunizmo demistifikato- 
riumi, bet ir visuomenės bei kultūros kritiku (nors 
nuoseklumo Berdiajevui ir trūko). Be to, negailestin- 
gai aštri rusiško antisemitizmo kritika rodo Berdiaje- 
vą buvus visų pirma padorų, kilniadvasišką, ne tik 
savo tautiečių ar vienminčių, bet ir kitų orumą gynu- 
Sį, emancipuoto proto ir sąžinės intelektualą. Būtent 
šito aš ir negalėčiau pasakyti apie Maceiną, kuris iš- 
kyla veikiau kaip savanoriškai protą, sąžinę ir profe- 
sionalumą suvaržęs ar net įkalinęs žmogus. 

Idant nereikėtų tuščiai laidyti stiprių frazių, per- 
eikime prie konkrečių pavyzdžių nagrinėjimo. Ma- 
ceinos Raštų antrasis tomas, skirtas jo socialinei filo- 
sofijai, prasideda studija Socialinis teisingumas: ka- 
pitalizmo žlugimas ir naujos santvarkos socialiniai 
pancipai. Kalbėdamas apie krikščionybės ir bažny- 
čios uždavinius socialinėje srityje, Maceina prabyla 
apie būtinybę laimėti ar atkovoti darbininkiją, kuri, 
pasak Maceinos, neišvengiamai pasieks istorinę per- 
galę prieš „ekonominį ir dvasinį liberalizmą“, o sy- 
kiu ir prieš bužuaziją bei kapitalizmo ekonominę 
struktūrą (', p. 21). Eilinį kartą nurodęs Berdiajevą, 
teigusį, jog ateities visuomenė bus darbininkiška, 
Maceina susirūpinęs perspėja (', p. 21): „Bet mūsų 
dienų darbininkija yra stipriai persunkta antibažnyti- 
nės ir antireliginės dvasios. Bažnyčios atstovų kai 
kurios klaidos pastūmėjo darbininką į ateistinį komu- 
nizmą ir tuo pačiu atitolino jį nuo Bažnyčios. Darbi- 
ninkijos nureliginimas yra aiškus ir beveik visuoti- 
nis. Ir jeigu Bažnyčia nesuskubs laiku laimėti darbi- 
ninkijos, ji neteks tokios galybės, kuriai lemta sukurti 
ateities socialinio gyvenimo santvarką. Savaime su- 
prantama, kad šitoje santvarkoje nebebus vietos nei 
Bažnyčiai, nei Dievui. Štai kodėl Bažnyčia šiandien 
turi atkreipti ypatingo dėmesio į darbininkiją“. 

Nepasakysi, kad Maceina būtų stokojęs įžvalgu- 
mo - į darbininkiją apeliavo ir jos palankumą bei pa- 
sitikėjimą laimėti siekė ne tik komunizmas, bet ir pa- 
tys įvairiausi to meto Europos (pasipylę it grybai po 
lietaus) nacionalistiniai sąjūdžiai bei fašizoidiniai re- 
žimai. Nė neminint cituotame pasaže tiesiog akis ba- 
dančio socialinio konstruktyvizmo ir socialinės inži- 
nerijos užmačių, pati nemaloniausia asociacija, kokią 
tik gali sukelti Maceinos siūlomoji kova už darbinin- 
kiją, — tai Charles'io Maurras'o integralinio naciona- 
lizmo idėjos. Tai šitas Vichy režimo teoretikas ir Ac- 
tion Francaise sąjūdžio vadas siekė reintegruoti pra- 
rastąjį proletariatą į tautinę bendruomenę. Tai Maur- 
ras ir jo pasekėjai tautos ir proletariato susijungimo 
vardan paskelbė kovą kapitalizmui ir liberalizmui, o 
sykiu iškėlė korporatyvizmo ir aljanso su revoliuci- 
niu sindikalizmu idėjas. Pagaliau, ne kas kitas, o 
Maurras reikalavo ginti katalikybę ir jos istorinį pa- 
veldą nuo keturių susimokiusių priešiškų socialinių 
agentūrų — žydų, užsieniečių, masonų ir protestantų.? 
Ne kas kitas, o Maurras viename iš savo veikalų La 
Politigue religieuse (1912) siekė įteisinti katalikų 
bažnyčią kaip dominuojančią politinę instituciją. Ne- 
Jaugi šitas prancūziškasis klerofašizmas iš tikro taip 


įtakojo Maceiną, jog atvirai reakcingas idėjas jis kėlė 
krikščionybės stiprinimo vardan? 

Socialiniame teisingume, tiesą sakant, nelieka nė 
krislo socialinės filosofijos. Prieš mus - šimtapro- 
centinio socialinio konstruktyvisto ir doktrinieriaus 
veikalas, sunkte persunktas politinio aktyvizmo ir 
manifesto ideologijos, atmetančios egzistuojančią 
socialinę realybę ir jos vieton siūlančios patį tikriau- 
sią tikrovės kontrprojektą. Maceinos veikalo tonas 
savo radikalumu ir jokių sentimentų realiai egzistuo- 
jančio socialinio pasaulio atžvilgiu neturėjimu vieto- 
mis pranoksta Komunistų partijos manifestą, Gotos 
programos kritiką, Vokiečių ideologiją ir kitus mark- 
sizmo klasikų šedevrus. Kad proletariatas yra buržu- 
azijos ir kapitalizmo duobkasys, mes taip pat žinome 
iš Karlo Marxo. Nors Maceina ir teigia, jog „pasauly- 
Je yra dar viena jėga, kuri yra aukštesnė ir už kapita- 
lizmą, ir už komunizmą, - tai Krikščionybė“ (', p. 
171). Jis perima ir vartoja marksizmo teorinę ir ideo- 
loginę idiomatiką. (Didžiai simptomiška, kad Macei- 
na krikščionybę, kapitalizmą ir komunizmą svarsto 
kaip tos pačios plotmės ar net to paties rango reiški- 
nius, tarsi būtų kalbama apie konkuruojančias ideo- 
logijas ar besivaržančius ekonominius-politinius re- 
žimus. Jeigu Maceina mąstė būtent šitaip, vadinasi, 
jis degradavo krikščionybę iki politinės manifesto 
ideologijos; jeigu Maceina kapitalizmą atplėšė nuo 
krikščionybės ir siekė pavaizduoti kaip didžiąją jos 
priešybę - 0, regis, būtent šitai jis ir teigė -- vadinasi, 
tai reiškia didžiulį jo atsilikimą nuo to meto Vakarų 
teorinės — ne doktrininės ar ideologinės, o teorinės 
pačia griežčiausia šio žodžio prasme - minties.) 

Kalbėdamas apie marksizmo teorinę ir ideologi- 
nę idiomatiką Maceinos kūriniuose turiu omenyje 
dviejų lygmenų idiomatiką. Žemesnysis idiomos lyg-- 
muo apima tam tikrų konstrukcijų, frazeologijos ir 
tiesiog leksikono vartojimą. Šiame lygmenyje Ma- 
ceina eksponuoja apnuogintą marksistinį interpreta- 
cinį žodyną (', p. 160): 


Dabartinė kapitalistinė santvarka yra pagrįsta ka- 
pitalo principu. Naujoji ateities socialinė santvarka 
turės būti pagrįsta darbo principu. Kapitalas, būda- 
mas neasmeninis, nuasmenino žmogų ir pavertė jį 
negyvos masės dalele. Darbas, būdamas asmeninio 
žmogaus prado apsireiškimas, turės vėl pakelti žmo- 
gų Iš masės sferų Į laisvos, atsakingos ir subrendu- 
sios asmenybės sferas. Naujoji socialinė santvarka 
savo praktika ir savo institucijomis turės būti statoma 
ant darbo, nes tik darbas, kaip Jau buvo sakyta, yra 
vienintelė priemonė pateisinti savo paskyrimą Žemė- 
Je tr tobulinti savo asmenį. Kapitalizmas materialinę 
kultūros sferą atpalaidavo nuo žmogaus ir leido jai 
išvystyti savą logiką ir savą dialektiką net ligi visiško 
žmogaus pavergimo. Tai įvyko dėl to, kad kapitaliz- 
mas atsistojo ant neasmeninio principo kapitalo pavi- 
dalu. Naujoji santvarka turės ekonominio vyvenimo 
centre pastatyti žmogų ir jojo reikalus. Ji turės mate- 
rialinę sritį palenkti žmogaus gyvenimui, turės ją su- 
sieti su žmogaus būtybe ir turės ją grąžinti iš josios 
ištrėmimo. Visa tai galės įvykti tik tada, kai šitoji 
santvarka atsistos ant asmeninio principo darbo pavi- 
dalu. Darbo principas yra pirmasis ir pagrindinis vė- 


damasis principas ateities socialinei santvarkai kurti. 


Jei nežinotume, kad prieš mus  garsiausiojo 
Lietuvos katalikiško filosofo tekstas, būtų tikrai ne- 
sunku jį supainioti su pasažu iš Marxo Ekonominių ir 
filosofinių rankraščių (1844): nuasmeninto ir susve- 


(tęsinys sekančiame psl.) 

timėjusio darbo idioma, darbo ir kapitalo priešprieša, 
moderniojo darbo pasidalijimo kritika, technologinio 
determinizmo elementai — visa tai akivaizdžiai per- 
imta iš Marxo jo necituojant ir nereferuojant. O kai 
Maceina prabyla apie tai, jog „darbui turi būti grąžin- 
ta meilė, o darbininkui — džiaugsmas“, kad „darbi- 
ninkas turi pamilti savo dirbamą darbą ir turi turėti 
progos pasidžiaugti savo darbo vaisiais“, kad „darbas 
turi būti sukūrybintas“, o „darbininkas darbui turi bū- 
ti paruoštas ne tik techniniu, bet ir idėjiniu atžvilgiu“ 
ir t.t. (', p. 161), galima drąsiai atsikratyti paskutinių- 
jų abejonių, kad skaitome Marxą, perleistą per Ber- 
diajevą (kurio prancūzų kalba parašytus veikalus 
Maceina ne tik mini šioje vietoje, bet ir cituoja). 

Maceinos atveju verta panagrinėti ar bent jau už- 
siminti ir apie aukštesniojo lygmens teorinę/ideolo- 
ginę marksizmo idiomatiką, kuria akivaizdžiai re- 
miasi šis lietuvių mąstytojas. Tai idiomų, suvoktų pa- 
matinių konceptualinių principų prasme, rinkinys, 
kuris, tiesą sakant, ir sukuria visą Maceinos socialinę 
filosofiją. Turiu omenyje eschatologinę socialinio 
pasaulio viziją, susipynusią su teleologine ir apoka- 
liptine istorijos samprata. Tai atraminė Marxo ir Ber- 
diajevo teorinė idiomatika. Sykiu tai ir Maceinos is- 
toriosofinė idiomatika. Pastaroji itin vykusiai sutelk- 
ta šiame Socialinio teisingumo; kapitalizmo žlugimo 
ir naujos santvarkos socialinių principų pasaže (', p. 
21-22): 


Buržuazinė visuomenė, su kuria Bažnyčią susie- 
jo Europos istorija, artinasi prie neišvengiamo galo. 
Josios žlugimas jau prasideda. Ja pasitikėti ir remtis 
būtų labai pavojinga. Bažnyčia turi galop praktinia- 
me savo gyvenime išsivaduoti iš buržuazijos pinklių 
ir savo veikimą koncentruoti darbininkijos sluoks- 
niuose. Tai tokiu būdu Bažnyčios skelbiami sociali- 
nio gyvenimo principai ir reikalaujamos reformos 
bus išgirsti ir josios skleidžiama blaivi atmosfera ras 
tinkamą aplinką. Šių dienų buržuazija Bažnyčios bal- 
so negirdi. Šių dienų darbininkija Bažnyčios žodžio 
neklauso ir juo nepasitiki. Štai kodėl socialinės po- 
piežių mintys ligi šiol praktiniame gyvenime tiek 
maža yra realizuotos. Buržuazija, kuriai priklauso la- 
bai platūs ir katalikų sluoksniai, jų nerealizuoja todėl, 
kad jos reiškia paties buržuazinio principo pasmerki- 
mą. Darbininkija jų nerealizuoja todėl, kad ji yra nu- 
siteikusi antibažnytiškai ir antireligiškai. Todėl jau 
mūsų dienomis Bažnyčia pasilieka viena su savo 
principais. Autoritetingai skelbiamos idėjos neranda 
klausytojų ir vykintojų. Jeigu situacija nepasikeis, 
ateitis gali būti dar blogesnė. Silpdama buržuazija 
Bažnyčiai nepadės nė tiek, kiek lig šiol padėjo. Lai- 
mėdama darbininkija dar labiau kovos su Bažnyčia ir 
neutralizuos šiosios įtaką plačiose masėse. Darbinin- 
kija, Bažnyčios nelaimėta, gali tikrai tapti apokalip- 
tiniu religijos priešu. Tai nebus tik individualios ere- 
zijos pasipriešinimas. Tai bus toji masinė apostazija, 
apie kurią Apokalipsė kaip tik ir kalba. Štai dėl ko 
Bažnyčia turi darbininkija susirūpinti žymiai labiau 
ir radikaliau negu kitais visuomenės sluoksniais. 

Atrodo, kad Maceinai buvo likęs tik žingsnelis 
ne tik iki Action Frangaise, Charles'io Maurras'o ir 
Gonzague'o de Reynoldo (pastarąjį beje, puikiai ži- 
nojo ir referavo ne tik Maceina: šitas šveicarų doktri- 
nierius ir apokaliptiškai mąstęs reakcionierius buvo 
gan populiarus Lietuvoje; pavyzdžiui, Bronius Stoč- 
kus į lietuvių kalbą išvertė jo knygą Tragiškoji Eu- 

ropa, kuni Lietuvoje buvo išleista 1938 m.) klerofašiz- 
mo ar garsiosios tarpukario Rumunijos 1927-ųjų Ge- 
neracijos (įtakingos reakcingų doktrininių intelektua- 
lų grupuotės, kuriai priklausė ir jaunieji Mircea Elia- 
de bei Eugene'as Ionesco) skelbtos teokratinės ir ide- 
okratinės bendruomenės atgaivinimo programos; Ma- 
ceina maksimaliai priartėjo ir prie prancūziškojo sin- 
dikalizmo patriarcho Georges'o Sorelio išplėtotos bei 
kultivuotos socialinės mitologijos. 

Kaip Žinia, Sorelis savo garsiajame veikale Rė- 
Hexions sur la violence (1908) plėtoja „socialinės po- 
ezijos“, t.y. socialinės mitologijos, būtinybės idėją: 
mat ne kam kitam, o socialiniam mitui, pasak Sorelio, 
lemta pažadinti darbininkiją ir uždegti ją galutinei, 
lemtingai kovai su kapitalistais. Mitai Sorelio kon- 
tekste anaiptol nėra pasyvios ar utopinės konstrukci- 
jos; priešingai, jie yra valios išraiškos ir kartu būsimų- 
Jų epiškai istorinių kovų įvaizdžiai bei anticipacija. 
Pagaliau mitai reiškiasi kaip galingas masių politinės 
mobilizacijos veiksnys — būdami įkvėptos poetinės 
vaizduotės konstruktai jie tampa bendruomenę akty- 
vinančia bei konsoliduojančia jėga, o todėl ilgainiui 
tiesiog išstumia bet kokią istorinės pažangos idėją. 
Mitai nepalieka vietos abejonei ar bejėgiškam filoso- 
finiam rezonieriškumui: mitai skatina veiksmą ir šau- 
kia į kovą. 

Maceinos socialinė filosofija iš esmės ir yra ne 
kas kita, o soreliškai suvokta socialinė poezija. Įdo- 
mu, ką bendra su analize ir teoretizavimu turi Macei- 
nos skelbtas nuosavybės naudojimo suvisuomenini- 
mo principas (', p. 190): „Visuomeninis nuosavybės 
naudojimo pobūdis reikalauja, kad šitas naudojimas 
vienokiu ar kitokiu būdu būtų susocialintas, nes kitaip 
jis liks tik teoretinis dalykas. (... ) Todėl naujoji soci- 
alinė santvarka turi privatinės nuosavybės naudojimą 
taip sutvarkyti, kad jis pasidarytų ne tik asmenine, bet 
ir visuomenine funkcija, kad ja lengvai galėtų pasi- 
naudoti ne tik josios savininkas, bet ir kiti visuomenės 
nariai. Privatinė nuosavybė turi būti suvisuomeninta 
josios nepanaikinant. (... ) Todėl net ir reikalingos gė- 
rybės, bet kurios nėra čia pat naudojamos, turi būti su- 
jungtos su visuomeniniais reikalais. Atrodo, kad gera 
priemonė būtų priverstinis nenaudojamų gėrybių pa- 
dėjimas į tam tikras įstaigas, arba į savotiškus bankus. 
Tokio pobūdžio bankai, kaip yra dabar, naujojoje so- 
cialinėje santvarkoje turėtų išnykti. Dabar bankai yra 
pelno ir biznio įstaigos. Tuo tarpu naujieji bankai tu- 
rėtų būti tarpininkai tarp atskirų asmenų nenaudo- 
jamu gėrybių ir visuomenės“. 

Netrukus paaiškėja, kad šitas krikščioniškasis so- 
cializmas, arba, tiksliau tariant, klerosocializmas (tai 
ir yra Maceinos minimoji „naujoji socialinė santvar- 
ka“), iš utopijos galutinai virto mokslu. Ekspropriato- 
rių eksproprijavimas ir visų gamybos priemonių suvi- 
suomeninimas iš Marxo inicijuotos ekonominės isto- 
rijos interpretacijos ir apskritai ekonominio determi- 
nizmo Maceinos socialinėje poezijoje/mitologijoje 
perkeliami į ekleziologinę istorijos interpretaciją ir nė 
kiek ne mažiau radikalių sociobiologinio aktyvizmo 
bei socialinio konstruktyvizmo kontekstą. Anot Ma- 
ceinos (', p. 192): „Nors kapitalizmo šaknys yra ir la- 
bai gilios bei išsikerojusios, bet jos jau yra apipuvu- 
sios, ir visam kamienui išvirsti nereikia per daug dide- 
lio smūgio. Naujosios santvarkos vaizdas nuosavybės 
atžvilgiu daug kam gali atrodyti utopiškas. Jis toks ir 
yra, jeigu į jį žiūrėsime pro dabartinės santvarkos aki- 
nius. Bet taikydami naujuosius principus, vargiai ga- 
lėtume sukurti kitokį vaizdą“. 

Jeigu garbiajam/garbiajai Skaitytojui/Skaitytojai 
pasirodytų, kad aš neatsižvelgiu į religiniam mąstyto- 
jui kone privalomą karitatyvinį momentą ir pernelyg 


rūsčiai bei kategoriškai jį įvardiju kaip socialinį kon. 
struktyvizmą bei etatizmą, siūlyčiau atidžiai įsiklau. 
syti į šiuos Maceinos žodžius (', p. 216): „Individua. 
lizmas dar per daug yra įleidęs šaknis į mūsų gyveni. 
mą ir į mūsų mąstymą, kad platūs turtingųjų sluoks. 
niai suprastų visuomeninės kontrolės pavojingum; 
jų pačių asmenybei ir patys imtųsi iniciatyvos tvar- 
kyti jiems nereikalingas gėrybes. Laukti, kada taip 
bus, būtų per daug neišmintinga, nes mes šiandien 
neturime jokių garantijų, kad turtingieji labiau rū- 
pintųsi visuomenės ir savo asmenybės negu savo in- 
dividualybės reikalais. Štai kodėl tikrumoje valstybė 
turės įsikišti ir paimti tai, kas kiekvienam yra nerei- 
kalinga. (...) Valstybės įsikišimas čia bus būtinas dar 
ir dėl to, kad atskiri asmenys nepajėgs tikslingai per- 
tekliaus nei atiduoti, nei jo paskirstyti. Šiam dalykui 
yra būtina tam tikros pastovios ir nuolatinės insti- 
tucijos, kurios tarpininkautų tarp tu, kurie per daug 


turi, ir tų, kurie turi per maža (pabraukta mano - 
L.D.)“. Atrodo, kad tapti ortodoksaliu marksistu 


Maceinai sutrukdė tik du dalykai: viena vertus, jo 
akivaizdžios simpatijos tuo metu Europoje išplitu- 
siam radikaliam ir net integraliniam nacionalizmui, 
persipynusiam su klerofašizmo idėjomis, ir, kita ver- 
tus, nepakankamas paties marksizmo radikalumas 
nutraukiant bet kokius saitus su buržuazija. Maceina 
ne sykį yra pabrėžęs, kad marksizmas yra šimtapro- 
centinis buržuazinės dvasios kūrinys. Marxo ekono- 
minėje istorijos interpretacijoje mes matome (Mace- 
inos požiūriu) pernelyg daug klasikinių anglų eko- 
nominių idėjų (kurių, beje, Maceina ir nežinojo, bet 
apie tai — kiek vėliau), ekonominio/buržuazinio indi- 
vidualizmo pripažinimo (kad ir negatyvaus, lydimo 
minuso ženklo) liekanų bei autentiškos teorinės 
minties ir socialinės kritikos implikacijų. (Marxas ir 
jo pasekėjai iš tikro neįvertino dviejų fundamenta- 
lių XIX ir XX amžių socialinės kaitos veiksnių: mil- 
žiniškos nacionalizmo ir religijos svarbos modemnio- 
jo pasaulio istorinėse, ideologinėse ir politinėse dra- 
mose.) Todėl Maceinai žūtbūt reikėjo surasti kovin- 
gą, radikalų ir „patobulintą“ marksizmo variantą ai 
net praktinį jo įkūnijimą, apvalytą nuo jam nepri- 
imtinos ekonominės ir sociologinės minties apnašų. 

Tokiu patobulintu marksizmo variantu ir sykiu 
ideologiniu jo įkūnijimu Maceinai tapo bolševizmas 
— šita, Maceinos žodžiais tariant, „buržuazinės dva- 
sios priešginybė“ (kartu su aristokratija ir krikščio- 
nybe). Antrajame Raštų tome publikuotame kitame 
Maceinos opuse Buržuazijos žlugimas apie bolše: 
vizmo ir marksizmo/buržuazijos dvasios skirtumus 
prabylama štai taip (', p. 335-336): 


Pasaulio istorijos vyksme bolševizmas yra Žy- 
miai reikšmingesnis ir vertingesnis reiškinys negi. 
buržuazija. Būdamas savo esmėje idealistinio ir nei 
mistinio pobūdžio, jis pasidarė moderniame gyveni-. 
me nepaprastas fenomenas, kurio galią patirs tiktai. 
tolimos kartos. Bet jau ir šiandien galima pastebėti, 
kad bolševizme atgema žmogaus dvasios herojišku- 
mas, kad ekonominiai reikalai užleidžia vietą idėji-. 
niams reikalams. Iš miesčioniško buržuazinio nusi- 
teikimo žmogus žengia prie kultūrinės dramos pa-. 


+. . - „ + . +. . 1 
Jautimo. Bolševistiniame pasaulyje auga naujas kul-: 


tūros ir žmogaus tipas, kuris yra visiškai kitoks negi 
buržuazinis. (... ) Idealizmas ir kūrybiškumas jį ski. 
ria nuo pirklių ir bankininkų tipo. Marksizme žmo- 
gus buvo homo faber. Bolševizme jis vėl pasidaro 
homo creator. Tuo bolševizmas prisišlieja arčiau 

krikščioniškosios antropologijos negu marksizmas, 
nes žmogus kūrėjas yra pagrindinė krikščioniškosios * 


antropologijos tezė. Be abejo, bolševizmas yra tra“ 

giškas pats savyje. Bet jo tragika yra kitokia negu 
buržuazijos. 


Kraštutinis Maceinos minties retrogradiškumas 
ir reakcingumas (kaip matome ir dar pamatysime, 
Maceina atvirai simpatizavo visiems jam žinomiems 
fašizoidiniams ir net atvirai fašistiniams režimams, 
visoms jam žinomoms fašizoidinėms ideologijoms, 
pačioms reakcingiausioms, tamsiausioms ir iraciona- 
liausioms jo epochos idėjoms) anaiptol nėra stebi- 
nantis. Neapykanta buržuazijai ir kapitalizmui, pra- 
keiksmai liberalinei demokratijai, nenoras ir negebė- 
jimas suprasti moderniosios vakarietiškos visuome- 
nės, lydimos ir kilusios iš ideologinės sekuliarizaci- 
jos (kurios dėka jokia ideologija nedominuoja kitų 
vertybių ir idėjų sistemų atžvilgiu, o todėl ir netampa 
indoktrinacijos ar politinės mobilizacijos veiksniu), 
ekonominio, politinio ir intelektualinio/kultūrinio 
pliuralizmo bei pastarojo sąlygoto samonės daugia- 
dimensiškumo, — visi šitie dalykai Maceinos mąsty- 
me ir kūryboje žengė koja kojon su parafilosofiniu 
misticizmu, iracionalizmu ir net biologinio determi- 
nizmo segmentais (prisiminkime kad ir buržuazijos 


skirstymą į inį buržujų - hedonistą ir ekono- 
minį buržujų - utilitaristą, pagrįstą Sprangerio gyve- 
nimo filosofijoje atliktomis perskyromis ir Sombarto 
įvykdyta Maxo Weberio kapitalizmo ir racionalizaci- 
jos koncepcijos doktrinine inversija, pagrįsta ideo- 
loginėmis filosofinių sąvokų bei teorijų transkripci- 
Jomis ir prasčiausios rūšies iracionalizmu bei misti- 
cizmu; Žiūr. !, p. 30). 

Sąmoningas Maceinos iracionalizmas (,, ... kai 
nuo tryliktojo šimtmečio Europos dvasia pradėjo eiti 
vis didesnio racionalizmo kryptimi, kai išvidinį pras- 
mingumą vis labiau pakeitė išviršinis tikslingumas, 
kelias kapitalizmui pasidarė atviras“; ', p. 31), gravi- 
tavimas į socialinę inžineriją ir socialinį konstrukty- 
vizmą, žavėjimasis bolševizmu ir fašizmu — visi šitie 
mums nemalonūs, bet, deja, nesunkiai įrodomi Ma- 
ceinos minties ir sielos žemėlapio palydovai, kad ir 
kaip būtų, neturėtų būti demonizuojami ir vaizduoja- 
mi kaip patologijos. Visų pirma juos reikia atidengti, 
kritiškai išanalizuoti ir suprasti. Kita vertus, Macei- 
nos garbinimas Lietuvoje aiškiai ir prikišamai rodo, 
kad nekritiškas, kone kultinis santykis su savais inte- 
lektualiniais ir kultūriniais herojais netrunka peraugti 


į viskam aklą ir kurčią ideologinę stabmeldystę. Ap- 
maudu šitą konstatuoti, bet Maceinos socialinė filo- 
sofija XX a. pabaigos Lietuvai nepadėtų priartėti nei 
prie nūdienos Vakarų civilizacijos ašinių idėjų ir ver- 
tybių, nei prie moderniosios sąmonės ir visuomenės 
formų. Maceina — savotiškas lietuviškosios sąmonės 
trombas, kliuvinys jos kelyje ir į liberalinę demokra- 
tiją, ir į (kad ir kaip nemaloniai tai skambėtų daugelio 
ausiai) liberalų, kosmopolitinį dabarties Vakarų pa- 
saulį. 


Leonidas Donskis 

DIDYSIS PRIEŠAS IR ALTERNATYVŲ 
PAIEŠKOS 


Jau minėjau, kad doktrininiam intelektualui itin 
svarbu turėti priešą. Jei jo nerandama empirinėje so- 
cialinėje tikrovėje, kreipiamasi į istorinės ir kultūri- 
nės vaizduotės pasaulį. Negatyviai sąlygotam ir su- 
styguotam mąstymui (t.y. nieko pozityvaus nekon- 
struojančiam mąstymui) žūtbūt reikia turėti kažką, 
nuo ko būtų galima atsispirti. Tai empiriškai determi- 
nuoto, nors sykiu ir teorinį žodyną ar žargoną turin- 
čio, teoretiko drama. Šios dramos neišvengė ir Ma- 
ceina. Jame aiškiai koegzistavo teoretikas ir ideolo- 
gas. Tai tarsi du vienas nuo kito menkai priklausomi 
sielos registrai — viską lemia, kuris iš jų ir kokią aki- 
mirką įsijungs. Maceina-teoretikas galėjo skaidriai ir 
įžvalgiai analizuoti klerikalizmo pavojus krikščiony- 
bei (žr. p. 348-359), bet prieš šią analizę arba po jos — 
įsijungus antrajam sielos ir proto registrui — visa savo 
intelektualine bei moraline laikysena radikaliai pa- 
neigti savo paties teorines įžvalgas ir išvadas. Macei- 
nos atveju beveik neįmanoma kalbėti apie vientisą 
intelektualinę ir moralinę laikyseną ar apie tiesiog in- 
tegralią mąstytojo asmenybę. Priešingai, Maceina iš- 
kyla kaip fragmentuotos sielos ir mozaikiškos sąmo- 
nės Žmogus par excellence. 

Maceinos sieloje koegzistavo ne tik teoretikas ir 
ideologas. Jame slypėjo ir akademinis filosofas, ir 
viešosios erdvės intelektualas, ir poetas, ir kunigas, ir 
teologas, ir maištininkas, ir revoliucionierius profe- 
sionalas, ir įtakingą politinę doktriną aptarnaujantis 
ideologas. Greičiausiai dėl savo asmenybės kompli- 
kuotumo ir intelektualinių/kūrybinių impulsų kon- 
trastingumo ar net nesuderinamumo Maceina buvo 
nuolatos veikiamas ir, galima sakyti, formuojamas, 
įvairių marginalinių reiškinių. Paprastai šnekant, jį 
traukė tai, ką racionalus, subalansuotos sielos ir savi- 
monės mąstytojas linkęs nustumti į sąmonės peri feri- 
ją. Maceinos netraukė proto šviesos pasiekiami, ana- 
litinės minties skalpelio atveriami dalykai. Regis, jį 
tiesiog magnetizavo tamsiosios, neišsakytosios, de- 
struktyviosios Žmogaus sielos pusės. Maceinai reikė- 
jo patekti arba į XIX a. pabaigos rusų parafilosofiją ir 
grožinę literatūrą (greičiausiai būtent šiuose kon- 
tekstuose jis ir būtų labiausiai namie), arba į tarpuka- 
rio Vienos mąstytojų - psichoanalitikų gretas. Lietu- 
vių kultūroje jis buvo tiesiog pasmerktas tapti pavo- 
jingu, politiškai dezorientuojančiu mąstytoju, o kartu 
ir konformistišku maištininku (gal ir paradoksalu, bet 
apie tokios sąmonės intelektualą, kaip Maceina, be- 
lieka kalbėti tik oksimoronais). 

Žodžiu, Maceiną viliojo ir traukė sąmonės mar- 
ginalijos. Todėl nenuostabu, kad jo dėmesį prikaus- 
tydavo (o kartu ir didžiausią jo prielankumą pelnyda- 
vo) Vakarų intelektualinės kultūros paraštės. Jau mi- 
nėjau, jog ir socialinė Maceinos filosofija susiforma- 
vo iš Vakarų intelektualinio bei kultūrinio pasaulio 
paraštėje (bet sykiu įvairių doktrinų bei ideologijų 
centre) atsidūrusių dalykų. Ne tik sielovados ir socia- 
linės inžinerijos užmačios, ne tik sielos vadybininko 
ir sąmonės inžinieriaus ambicijos, bet ir didelio, ryš- 
kaus, ambicingo teorinio proto lokalizavimas ar net 
įkalinimas nereikšmingoje, periferinėje problemati- 
koje ir didžiųjų Vakarų idėjų bei teorijų paraštėje są- 
lygojo inversinę Maceinos minties ir intelektualinės 
sąžinės logiką. Nemenka dalimi būtent iš čia kyla to- 
kie dažni Vakarų pasaulio mispercepcijos ir misinter- 
pretacijos atvejai, kuriuos matome socialinėje Mace- 
inos filosofijoje. Tai didelės, bet, deja, kartu ir servi- 
liškos, maištingos ir sykiu liokajiškai konformistiš- 
kos sielos drama. Pagaliau tai ir ambicingo, kūrybin- 

XX AMŽIAUS LIETUVIŲ KULTŪROJE 

go, bet nelaisvo proto tragedija. 

Štai kodėl Maceinai - kaip ir bet kuriam kitam 
doktrininiam intelektualui - buvo būtinas didysis 
priešas, didžioji negatyvi inspiracija. Regis, tokiu di- 
džiuoju jo priešu ir tapo modemioji Vakarų civiliza- 
cija, lydima visų moderniosios sąmonės ir kultūros 
vedinių, sudarančių tą pačią didžiąją Vakarų civiliza- 
cinę idiomą: liberalinė demokratija - individualizmas 
- liberalizmas - pliuralizmas - sekuliarizacija - kos- 
mopolitizmas. Nuo moderniojo Vakarų pasaulio ir jo 
didžiosios civilizacinės idiomos visiškai nepagrįstai 
ir tiesiog klaidingai Maceina atsiejo krikščionybę ir 
tautinę tapatybę — t.y. tuos dalykus, kuriuos įsiparei- 
gojo ginti ir Žadinti lietuvio sieloje. 

Iš akių išleidęs akivaizdų faktą, kad kiekviena 
didžioji religija sukuria empiriškai ir teoriškai identi- 
fikuojamos civilizacijos simbolinius rėmus, kuriuose 
skleidžiasi ir socialinė struktūra bei jai interpretuoti 
būtinos reikšmės, ir simbolinė mąstymo erdvė (juk 
civilizacija ir yra ne kas kita, o socialinės struktūros 
ir simbolinės organizacijos jungtis, matomos ir mąs- 
tomos realybių simbolinė konjunkcija), religiją Ma- 
ceina suvedė į konfesiją, doktrinų rinkinį ir pasaulė- 
žiūrą. Žinoma, kad šitaip suprasta religija ne „asoci- 
juoja", bet „disocijuoja“ sociumą. Pagaliau, šitaip su- 
vokta religija veda ir į sąvokų bei interpretacijos plot- 
mių supainiojimą: sekuliarinę tikrovę pradedama 
interpretuoti teologinėmis sąvokomis, o į religiją bei 
teologiją projektuojami sekuliarinio pasaulio tikslai 
bei uždaviniai. Tai akivaizdi sąmonės inversija, ir 
tiek. Anaiptol nesiruošiu teisti Maceinos iš nūdienos 
civilizacijų teorijos pozicijų: pamatinį religijos vaid- 
menį, jos tikrąją vietą civilizacijos kontekste svarstė 
ir nurodė Maxas Weberis (savo religijos sociologijo- 
Je didžiąsias religijas tiesiog tapatindamas su civili- 
zacijomis), kurį Maceina skaitė ir žinojo. 

Apie panašius teorinės minties klystkelius būtų 
galima užsiminti ir aptariant Maceinos požiūrį į tau- 
tą, tautinę tapatybę ir nacionalizmą. Visa bėda, kad 
tauta Maceinai tapo ne politinėmis ir teisinėmis sąvo- 
komis mąstoma realybe, bet gera misticizmo doze at- 
mieštų sociobiologinių apmąstymų ir praeities did- 
vyrių kulto evokacijų objektu. (Beje, kaip atsvarą ir 
kontrastą Maceinai galima nurodyti Mykolo Rome- 
rio ir Valentino Gustainio idėjas, jų požiūrius į tautą, 
valstybę ir, be kita ko, fašizmo grėsmę Europai.) 

Apie Didžiojo Priešo — kapitalizmo - destrukty- 
vų poveikį tautai ir religijai Maceina nemažai rašo 
Socialiniame teisingume (p. 60); 


Kapitalistinio amžiaus antireliginis ir antibažny- 
tinis nusistatymas yra aiškus. Kapitalizmas kilo iš 
buržuazinės dvasios, kuri yra kryptis į šią tikrovę, į 
šią Žemę, į šiuos regimus ir apčiuopiamus daiktus. 
Tuo tarpu religija reikalauja žiūrėti į šią žemę kaip į 
perėjimą tikrojon realybėn. Tarp buržuaziškumo ir 
religiškumo glūdi gilus ir esminis prieštaravimas. 
Buržuazijos negalima sureliginti: ją galima nuburžu- 
azinti. Todėl kai tik kapitalizmas pradėjo įsigalėti 
viešajame gyvenime ir žmonių samonėje, tuojau šitas 
gyvenimas neteko religinio chrakterio. Religija čia 
buvo nustumta visų pirma į privatinę sferą, o vėliau ir 
iš ten išguita kaip nesuderinama su buržuaziniu nusi- 
teikimu. Bet čia būta ir išviršinių priežasčių. Religi- 
Jos istorikų ir filosofų yra pastebėta, kad religija kles- 
ti tik ten, kur klesti natūralios gyvenimo bendruome- 

nės, kaip šeima, giminė, tauta. Kai tik šitos bendruo- 
menės yra suardomos, religinis gyvenimas taip pat 
pradeda nykti. Religija iš esmės yra bendruomeninis | 
dalykas. Atskiras žmogus, be ryšio su kitais, negali. 
būti giliai ir ilgai religingas. Tuo tarpu kaptalizmas 
kaip tik šitas bendruomenes sugriovė. 

dia Dea 


PP ara ast dis kri L rs 


Sociologiškai svarstant, Maceina čia tarsi užfik- | 
suoja šiuolaikinėje teorinėje literatūroje gerai žinomą | 
antinomiją ar bent jau įtampą tarp homogeniškos 
bendruomenės ir heterogeniškos visuomenės, t.y. 
tarp kaimo ir miesto (tarp Gemeinschaft ir Gesell- | 
schaft, kaip pasakytų Ferdinandas Tėonnies'as). Bet | 
visos jo kalbos apie kapitalizmo/buržuazijos ir reli- i 


„gijos nesuderinamumą, žinoma, yra iš piršto laužtos : 


ir paprasčiausiai nerimtos. Puritoniškąją revoliuciją 
Anglijoje ir apskritai protestantizmo poveikį kapita- 
lizmo ekonominei struktūrai nors kiek rimčiau studi- 
javęs teoretikas niekada nesiryžtų laidyti panašių 
frazių. Greičiausiai šuo pakastas štai kur. Vadinama- | 
sis kapitalizmas, paskui kurį driekiasi transnaciona- | 
linių struktūrų šleifas, religijas (visų pirma krikščio- | 
niškąsias konfesijas) ne tik globalizavo (Maceinos 
terminais šnekant, atplėšė nuo tautų), bet ir palaips- 
niui atsiejo nuo ekonominės ir politinės galios sferos, 
arba, kitaip tariant, autonomizavo. Nesudėtinga at- 
spėti, kad šitas faktas, lygiai kaip ir moderniosiose 
Vakarų visuomenėse institucionalizuotas religinis 
pliuralizmas, Maceinai nekėlė jokio entuziazmo. ! 

Ironiška, kad ko visiškai nesuprato XX a. vidu- 
ryie ir antrojoje pusėje savo veikalus rašęs lietuvių | 
filosofas, XIX a. pirmojoje pusėje puikiai suprato ir | 
įžvalgiai aprašė prancūzų politinis mąstytojas Alexis | 
de Tocgueville'is. 1835 m. išleistame garsiajame sa- 
vo veikale De Ja dėmocratie en Amėrigue (įžvalgu- 
mu ir lyginamosios analizės subtilumu iki šio nepra- 
noktoje kontinentinės Europos intelektualo studijoje 
apie JAV) Tocgueville'is aiškinasi ir pagrindines 
priežastis, lemiančias religijos tvarumą ir įtaką Ame- 
rikoje. Jis rašo: 


E PT 


XVIII a. filosofai labai paprastai aiškino, kodėl 
pamažu silpsta tikėjimas. Pasak jų, religinis uolumas * 
turi išblėsti, tolydžio didėjant laisvei ir plečiantis | 
švietimui. Faktai visiškai nepatvirtina šios teorijos. | 
(...) Europoje didžiausi bedieviai neretai yra nusku- 
rėliai ir tamsuoliai, o Amerikoje, laisviausioje pasau- | 
lyje ir labiausiai apsišvietusioje šalyje, uoliai atlieka- | 
mos visos išorinės religinės priedermės. (...) Kai at- | 
vykau į Jungtines Valstijas, mane pirmiausia nustebi- | 
no žmonių religingumas. Kuo ilgiau čia buvau, tuo | 
aiškiau man atsiskleidė tų naujų man faktų svarbūs | 
politiniai padariniai. (...) Kiek žinau, Prancūzijoje | 
laisvė ir religingumas beveik visada nesuderinami | 
dalykai. Amerikoje jie glaudžiai susiję; ir viena, ir ki- * 
ta viešpatauja drauge toje pačioje žemėje. (...) Jau: * 
čiau kasdien didėjant norą suvokti to reiškinio prie- * 
žastis. (...) Kaip praktikuojančiam katalikui, man 2 
ypač artima buvo katalikų dvasininkija, ir netrukus | 
su kai kuriais jos atstovais net susibičiuliavau. Kiek- | 
vienam jų pasakojau, kas mane stebina, dėsčiau savo | 
abejones; man pasirodė, jog visų tų žmonių nuomonė 3 
skyrėsi tik dėl smulkmenų, bet visi kaip vienas tvirti- * 
no, Jog religija ramiai viešpatauja jų šalyje tik dėl vi- | 
siško Bažnyčios atskyrimo nuo valstybės. Drąsiai ga- * 
liu sakyti, kad, būdamas Amerikoje, nesu sutikęs nė 

vieno žmogaus, pasauliečio ar dvasininko, kuris ne- 
būtų tam pritaręs. (... ) Kaip tik todėl ėmiau atidžiai 
stebėti, kokią padėtį užima amerikiečių dvasininkai 
politinėje visuomenėje. Nustebau sužinojęs, kad jie 
neturi jokių valstybinių tarnybų (... ). Nė vieno ne- 
mačiau nei valdžios ar valdymo organuose, nė vieno 
Jų atstovo neradau nei Kongrese, nei Senate, nei At- 
stovų Rūmuose. (... ) Daugelyje valstijų kelią į poli- 
tinę karjerą (... ) jiems užtvėrė įstatymas, 0 visose 
kitose — visuomenės nuomonė. 

Vargu ar tenka abejoti, kad tiek religija, tiek ir 
pati filosofija Maceinai tebuvo politinės galios pro- 
Jekcijos. Didžiai abejotina, ar šitie būties ir sąmonės 
fenomenai jam turėjo nelygstamos, savarankiškos 
vertės. Jeigu viskas būtų buvę priešingai, Maceina — 
pakankamai solidžios erudicijos ir kompetencijos 
filosofas — būtų studijavęs savosios kritikos objektus, 
užuot ieškojęsis patogių, jo išankstines nuostatas ar 
įsitikinimus patvirtinančių tekstų (kaip minėjau, ne- 
retai — gerokai abejotinos vertės tekstų). Juolab kad 
tie tekstai, kuriais rėmėsi Maceina, būdavo parenka- 
mi ganėtinai tendencingai ir vienašališkai. 

Jei Maceina būtų priėmęs domėn ne tik Maxo 
Weberio religijos sociologijos idėjas bei teorines im- 
plikacijas lyginamosioms religijų studijoms, bet ir 
minėtąjį Tocgueville'io veikalą, jis būtų galėjęs ne- 
palyginamai giliau įsiskverbti į religijos ir politinės 
galios/sakralinės ir sekuliarinės sferų santykio prob- 
lemą. Dar daugiau - jis būtų galėjęs nepalyginamai 
giliau ir adekvačiau apmąstyti ir tą patį individualiz- 
mą, kuris yra visų pirma pačios krikščionybės kūri- 
nys ir didysis kontroliuojantis principas Vakarų civi- 
“ lizacijos simbolinėje erdvėje, o ne buržuazijos ir ka- 
“ pitalizmo pramanas, esą griaunantis krikščionybę ir 
bažnyčią. (Iš Maceinos socialinės filosofijos peršasi 
tik viena išvada, jog viskas, ką krikščionybė ir bažny- 
čia gali pasiūlyti realiai visuomenei — tai teokratinio 
režimo ir'ideokratinės bendruomenės sukūrimas.) 

Deja, Maceina šito nepadarė. Todėl net neverta 
tuščiai laužyti iečių grumiantis su jo teoriniais klyst- 
keliais. Maceinos socialinės filosofijos referencijų 
sistema ir teorinė argumentacija yra tiek silpnos, kad 
jas it kortų namelį sugriauna kad ir toks iš XIX a. pir- 
mosios pusės ataidintis Tocgueville'io argumentas; 


Kol religija semiasi atsparos iš jausmų, instinktų, 
aistrų, atgimstančių visais istorijos periodais, tol ji 
nebijo laiko grėsmės, ją gali nustelbti nebent kokia 
kita religija. Tačiau, pasinėrusi į šios žemės intere- 
sus, ji tampa beveik tokia pat pažeidžiama kaip ir vi- 
 sos pasaulio galybės. Religija tik viena gali tikėtis 
nemirtingumo; šliedamasi prie laikinos valdžios, ji 
susilaukia to paties likimo ir dažnai pražūva drauge 
su trumpalaikėmis aistromis. (... ) Taigi sandėris su 
įvairiomis politinėmis jėgomis religijai yra 
pragaištingas. Jai nereikia jų paspirties, 0 joms tar- 
naujant, laukia pražūtis. (... ) Kai valdžia atrodo tvir- 
ta, 0 įstatymai pastovūs, žmonės nepastebi, kokia pa- 
vojinga religijai sąjunga su valdžia. Valstybei ren- 
kantis demokratinę santvarką, o visuomenei linkstant 
prie respublikos, religijos ryšys su valdžia darosi vis 
pavojingesnis, nes artėja metas, kai valdžia eis iš 
rankų į rankas, kai nuolat kaitaliosis politinės teori- 
Jos, kai kasdien keisis arba dings nebūtyje žmonės, 
įstatymai, net konstitucijos, ir tai vyks ne kurį laiką, o 
be paliovos. Demokratinių respublikų prigimčiai 
būdingas judrumas ir nepastovumas, kaip absoliučiai 
monarchijai — sustingimas ir vangumas. (... ) Jei 
amerikiečiai, kas ketveri metai keičiantys valstybės 
vadovą, kas dveji metai renkantys naujus įstatymų 
leidėjus ir kasmet perrenkantys vietinės valdžios pa- 


1997 balandžio mėn. 


reigūnus, jei jie, politikos pasaulyje leidę ekspe- 
rimentuoti naujovių diegėjams, nebūtų religijos 
atskyrę nuo politikos, argi ji būtų išsilaikiusi 
šėlstančiuose visuomenės nuomonių verpetuose? 
Kas ją, įsivėlusią į partijų grumtynes, gerbtų kaip 
pridera? Ko būtų vertas jos amžinumas, jei viskas 
aplinkui žūtų? (...) Amerikiečių dvasininkai pirmieji 
suvokė tą tiesą ir prie jos prisiderino. Jie pamatė, jog, 
norėdami įgyti politinę galią, jie turi atsisakyti religi- 
Jos įtakos, ir sutiko verčiau netekti valdžios paramos, 
negu nuolat patirti jos nepastovumą? 


Ne kas kitas, o Tocgueville'is, pirmasis iš visų 
kontinentinės Europos mąstytojų, suprato, kad ame- 
rikiečių ekonominis ir politinis aktyvumas, lydimas 
nežaboto individualizmo, yra sąlygotas jų nuolan- 
kaus atsidavimo Dievui religijos sferoje. Kitaip ta- 
riant, amerikiečių ekonominę ir politinę sėkmę - ge- 
bėjimą būti savojo likimo kalviais — sąlygoja religin- 
gumas. Sąmonėje įvyksta juvelyriškai tikslus sakrali- 
nių idealų ir sekuliarinių vertybių atribojimas. Nuo- 
lankumas Aukščiausiajai Būtybei refigijos erdvėje 
visada bus lydimas ir simboliškai kompensuojamas 
nuolatos pabrėžiamų savo teisių, išdidumo, orumo ir 
vertės pojūčio praktinės veiklos sferoje. Autentiškas 
religingumas apsaugo nuo perdėto šio pasaulio galin- 
gųjų garbinimo. Dar daugiau - gilus ir lokalizuotas 
religingumas, pagrįstas aiškia sakralinės ir sekulia- 
rinės sferų demarkacija, apsaugo nuo ideologinės ir 
politinės stabmeldystės. Šitą puikiai suprato Tocgue- 
ville'is. Deja, šito nesuprato (arba paprasčiausiai ne- 
norėjo suprati ) Maceina. 

Greičiausiai todėl apie Didįjį Priešą — kapitaliz- 
mą, individualizmą ir buržuaziją, arba tiesiog libe- 
ralinės demokratijos civilizacinę idiomą — Maceina 
prabyla ne atidaus ir jautraus tyrinėtojo, o veikiau 
XX a. Savanarolos balsu (p. 61): 


Iš visų natūraliųjų bendruomenių kapitalizmas la- 
biausiai sužalojo šeimą. Individualistiškai liberalis- 
tiška laisvė šeimos gyvenime apsireiškia tokiais da- 
lykais, kaip laisvoji meilė, draugiškoji moterystė, 
bandomoji moterystė, kurie paneigė aukštesnius mat- 
rimonialinio gyvenimo principus ir dviejų žmonių 
asmeninę sąjungą stengėsi pagrįsti biologiniu arba 
grynai psichiniu pradu. Kiekvieną kartą vis sunkėjąs 
pragyvenimas vertė ir moterį išeiti iš namų, vaikus 
paliekant arba svetimiesiems, arba visiškai be prie- 
žiūros, arba juos atiduodant į prieglaudas bei į darže- 
lius. Šeima kapitalistiniame amžiuje susirenka tik 
prie stalo arba tiktai nakčiai. Visą kitą laiką ji pralei- 
džia už namų. 


Maceinos socialinė poezija tolydžio praranda net 
ir paskutiniuosius referencijų lauko likučius ir pikto, 
bet didžiai riboto pamokslautojo intonacija pradeda 
byloti apie viską ir sykiu apie nieką (ten pat): 


Kapitalistinis amžius, suardęs šeimą, kėsinasi su- 
ardyti ir žmogaus prigimtį. Nenuostabu todėl, kad 
ištvirkimas prostitucijos, homoseksualizmo ir mas- 
turbacijos pavidalais pasidarė beveik visuotinis. 
Pridėkime čia dar visuose pasaulio kraštuose užtin- 
kamą mergaičių prekybą ir turėsime šios srities vaiZ- 
dą kapitalistiniame amžiuje. Visų šitų dalykų mes 
randame ir kitais istorijos tarpsniais. Bet kapitalisti- 
nis amžius visus juos paaštrino ir išvystė ligi aukš- 
čiausio laipsnio. 


Viena iš esminių priežasčių, leidžiančių paaiš- 
kinti ir suprasti, kodėl Maceina apie modernųjį 


Antanas Maceina (1908 - 1987) 


Vakarų pasaulį ir liberalinę demokratiją prirašė to- 
kios menkavertės rašliavos (jo socialinė filosofija 
netgi ano meto teoriniame ir idėjiniame kontekste ne- 
išlaiko jokios kritikos, o todėl tikrai neturi nors kiek 
didesnės išliekamosios teorinės vertės), būtų anglų 
kalbos nemokėjimas ir net principinis atsisakymas į 
savo intelektualinį horizontą įtraukti anglų ir amerik- 
iečių teorinę raštiją. Įdomu, ką rimto ir protingo gali- 
ma pasakyti apie liberalizmą ir kapitalizmą — šiuos 
šimtaprocentinius Anglijos (ir ypač joje įvykusių pu- 
ritoniškosios ir pramoninės revoliucijų), Amerikos ir 
apskritai angliškai kalbančio pasaulio fenomenus — 
neskaitant, nestudijuojant, necituojant ir nereferuo- 
jant Johno Locke'o, Johno Stuarto Millo, Herberto 
Spencerio, Davido Ricardo, Adamo Smitho ir kitų 
didžiųjų anglų politinių filosofų, sociologų ir ekono- 
mistų? Ką galima pasakyti apie religijos ir politikos 
santykį anglosaksiškajame pasaulyje neskaičius 
Davido Hume'o ir Jeremy'i0 Benthamo veikalų? 
Nusišalindamas nuo klasikinės anglų politinės fi- 
losofijos, teisės filosofijos, sociologijos ir politinės 
ekonomijos, Maceina ne tik nedovanotinai apribojo 
savo, kaip socialinio filosofo, teorinį akiratį, bei ir 
tiesiog pasmerkė save bendravimui su indoktrinuo- 
tais autoriais ir prasta literatūra. 

Sykiu nevertėtų iš akių išleisti to fakto, kad Ma- 
ceina ignoravo ir vokiečių teorinės minties klasika 
tapusius veikalus, kurie jam buvo prieinami, bet ver- 
tybiškai svetimi. Turiu omenyje ne tik Maxo ir Alfre- 
do Weberių, Ferdinando Tėnnieso sociologinius vei- 
kalus, bet ir nemariuosius Immanuellio Kanto politi- 
nės filosofijos traktatus. Nė su žiburiu Maceinos ref- 
erencijų lauke nesurasi nuorodų į fundamentaliuo- 
sius Ernsto Troeltscho darbus iš religijų istorijos, re- 
ligijos filosofijos ir religijos sociologijos (mat Tro- 
eltscho būta protestantų teologo). O ką jau bekalbėti 
apie tokias figūras kaip Montesguieu ar Helvėtius, 
kuriuos — kaip ir apskritai visą prancūzų švietimo fi- 
losofiją — Maceina atmetė iš pačių savo romantiškos 
sielos gelmių. 

Ašne veltui užsimenu apie romantišką Maceinos 
sielą — tipologiškai svarstant, Maceina ir yra ne kas 
kitas, bet pavėlavęs romantikas, o sykiu ir pačių pole- 
miškiausių, labiausiai abejotinos vertės ir net reak- 


(tęsinys sekančiame psl.) 

cingiausių romantinės sąmonės bruožų rinkinys. Ra- 
cionalizmo kritika, menkai reflektuotas Gemein- 
schaft ir Gesellschaft supriešinimas (tuo tarpu šitų 
terminų autorius Tėonniesas, sugebėjo pateikti ganė- 
tinai aiškią šios perskyros argumentaciją), organicis- 
tinė tautos ir valstybės samprata, traktuojanti ir tautą, 
ir valstybę kaip savitikslius dalykus, - visi šitie nega- 
tyvūs romantinės sąmonės bruožai, neabejotinai nu- 
sakantys pačią Maceinos mąstymo kvintesenciją, es- 
mingai prisidėjo prie XX a. išplitusių antimodermnis- 
tinių ir antiliberalistinių ideologijų susiformavimo. 
Minėtųjų romantinės sąmonės bruožų koncentratas 
atsiveria kad ir šiame Maceinos pasaže (p. 61-62); 


Šalia šeimos, kapitalizmas suardė — daugiau ar 
mažiau — ir kitas bendruomenes. Pirmoje eilėje čia 
eina tauta. Tauta po šeimos yra labiausiai organiška 
bendruomenė. Josios galia glūdi josios suaugime su 
žeme, su tradicijomis, su istorija, su didvyrių kultu ir 
su kalba. Tuo tarpu visus šituos dalykus kapitalizmas 
palietė naikinančia ir mechanizuojančia savo ranka. 
Jis subloškė ištisus tautos sluoksnius į miestus, at- 
plėšdamas juos nuo žemės. Jis nutraukė tautos ryšius 
su praeities tradicijomis, jų vietoje įdiegdamas dirbti- 
nių papročių, kurie visiems yra bendri ir šabloniški. 
Jis sužeidė istorinę tautos sąmonę, priversdamas 
žmones gyventi dabartimi ir į praeitį žiūrėti kaip į 
menkesnio vertingumo tarpsnį. Jis sunaikino mistinį 
didvyrių kulto pobūdį, paversdamas jį paprasta, šab- 
loniška, oficialia pagarba. Jis pasikėsino net ant tauti- 
nės kalbos, iš vienos pusės siūlydamas tarptautinę 
kalbą, iš kitos — niveliuodamas tarmių skirtybes ir 
stabdydamas kalbos organinį augimą mechanizuoto- 
mis taisyklėmis. Net tokie išviršiniai dalykai, kaip 
drabužiai, kapitalizmo buvo pakeisti. Tautiniai kos- 
tiumai pasidarė tik šventės ar iškilmių papuošalas. 
Mados reikalavimai nustelbė tautinio skonio reikala- 
vimus. Tauta virto mase, kuri vienodai mąsto, elgia- 
si, kuria, šoka ir rengiasi. Bet šitas vienodumas kyla 
ne iš josios vidaus, o ateina jai iš viršaus, kaip ir visai 
žmonijai. Kapitalizmas tautą paskandino žmonijos 
sumoje. Tauta pasidarė nebe žmonijos nepakeičia- 
mas narys, bet viena plytelė žmonijos krūvoje. 


Savo įaudrintos istorinės ir kultūrinės vaizduotės 
Didįjį Priešą Maceina aptaria pirmuosiuose dviejuo- 
se antrojo Raštų tomo veikaluose: Socialiniame tei- 
singume ir Buržuazijos žlugime. Liberalinės demo- 
kratijos, liberalizmo, individualizmo, industrializmo, 
pliuralizmo ir kosmopolitizmo (vartojant Maceinos 
raktažodžius — kapitalizmo ir buržuazijos) apokalip- 
tinės kritikos priemonių arsenalas, be jokios abejo- 
nės, išties įspūdingas — pradedant Thomo Carlyle'io 
Heroes and Hero- Worship tipo didvyrių kultu bei 
Blut und Boden tipo mistiniu, ideologišku orgiastiniu 
nacionalizmu (artimu Maurice'o Barrėso biologi- 
niam, radikaliam nacionalizmui) ir baigiant -teokrati- 
nės (naujosios) socialinės santvarkos bei ideokrati- 
nės bendruomenės (sutelktos, organiškos tautos) at- 
gaivinimo projektais. Po viso šito nenumaldomai aiš- 
kėja, kad Maceina ieškojo alternatyvų Didžiajam 
Priešui. Deja, mes labai gerai žinome, kokios buvo 
tos alternatyvos —- XX a. patirtis šitą byloja tragiškai 
ir iškalbingai. 

Tiesą sakant, trečiasis Maceinos Raštų antrojo 
tomo veikalas ir yra eklektiško, indoktrinuoto, ideo- 
loginio svaigulio pagauto, reakcingo, bet kartu ir 
lankstaus, nelengvai demaskuojamo mąstytojo inte- 
lektualinės dramos kulminacija. Tai Prometėjizmo 

problema - aistringos istorinių, kultūrinių ir politinių 
alternatyvų paieškos. Jau minėjau, kad pirmąja alter- 
natyva moderniajai Vakarų civilizacijai Maceinos so- 
cialinėje mitologijoje tapo bolševikų sąjūdis ir reži- 
mas. Maištininko, revoliucionieriaus ir ideologo azar- 
tas bei patosas aiškai ima viršų prieš teoretiko rezer- 
vuotumą ir skepsį (p. 335): 


Šituo savo idėjingumu bolševizmas kaip tik ir darosi 
buržuazijos priešingybė. Jis kovoja su buržuazija ne 
tik kaip su socialiniu luomu, bet su buržuaziniu nusi- 
teikimu, kuris neturi idėjų, kuris mėgsta ramybę, gerą 
gyvenimą, neturi pasiaukojimo ir heroizmo dvasios. 
Bolševizmas mūsų amžiuje yra herojiško gyvenimo 
būdo atsigavimas, tegul ir labai savotiškomis formo- 
mis. 


Išties keista, kad šitaip vieną iš pačių ciniškiausių 
ir kruviniausių režimų per visą žmonijos istoriją šlo- 
vino intelektualas, gerai susipažinęs su rusų kultūros 
klasika ir todėl negalėjęs nežinoti ar nesuprasti pra- 
žūtingų bolševizmo ir komunizmo pasekmių pačiai 
Rusijai, jos intelektualiniams bei kultūriniams eli- 
tams, o svarbiausia — itin gležniems jos demokratijos 
ir socialinės taikos daigams. Reikėjo išties galutinai 
kontaminuoti savo mąstymą, kad apie totalitarinį re- 
žimą, sunaikinusį gan spartaus Rusijos virtimo klasi- 
kine, ekonominiu ir politiniu požiūriais veržliai besi- 
vysčiusia imperija procesą, būtų galima prabilti štai 
šitaip (p. 335): 


Iš kitos pusės, bolševizmas yra nepaprastai kūry- 
biškas. Per savo vyravimo Rusijoje tarpsnį jis yra su- 
kūręs nuostabių dalykų. Ar mes imsime ūkio, ar in- 
dustrijos, ar technikos, ar mokslo, ar meno, ar ugdy- 
mo sritis, visur yra pasiekta nepaprastų laimėjimų. 
Nesvarbu, kad šitie laimėjimai nėra išplitę masėje. 
Tai tik ir rodo idealistinį bolševizmo pobūdį. Bolše- 
vizmas rūpinasi daugiau objektyvine kūryba, o ne tiek 
tuo, kiek šita kūryba pasinaudos plati visuomenė. Ne- 
matyti kūrybinio bolševikų entuziazmo ir jo rezultatų 
būtų neleistinas siauradvasiškumas. Galima baisėtis 
šitos kūrybos priemonėmis, nes joms aukojama yra ne 
tik žmogaus sveikata ir gyvybė, bet ir dora, ir sąžinė, 
ir laisvė. Vis dėlto bolševizmo kūryba yra kūryba tik- 
ra prasme. Kūrybinis žmogaus genijus čia išsiverčia 
baisiu, bet triumfališku būdu. Šiuo atžvilgiu buržuazi- 
ja nė iš tolo negali susilyginti su bolšvizmu. Buržuazi- 
Jos nekūrybiškumas, neoriginalumas ją palieka bolše- 
vizmo užpakalyje. 


Bet ir tai dar toli gražu ne viskas. Buržuazijos 
žlugime svarstydamas fundamentalius buržuazinės ir 
aristokratinės dvasios skirtumus (savaime supranta- 
ma, stodamas ano meto Europoje galutinai beišnyks- 
tančios aristokratijos pusėn) Maceina, be kita ko, pa- 
demonstruoja ir savo ištikimybe tuo metu Vakarų Eu- 
ropoje išplitusiai elito teorijai (p. 337); 


Aristokratas ir buržujus abu gali pavergti pasaulį. 
Bet aristokratas jį pavergia kardu. Buržujus jį nugali 
pramone ir prekyba. Aristokrato simbolis ir jo tvirtu- 
mo atrama yra pilis. Buržujaus simbolis ir jo išsilaiky- 
mo pagrindas yra bankas. 


Komplementari ir tiesiog neatsiejama nuo masi- 
nės visuomenės teorijos elito teorija prieš Antrąjį pa- 
saulinį karą buvo autoritetingai dėstoma ne tik Nitz- 
sche's kultūrinę kritiką plėtojusių Josė Orteg'os Gas- 
seto ir Oswaldo Spenglerio veikaluose, bet ir gerokai 
ambivalentiškose, pavojingų politinių implikacijų 
turėjusiose Gustave'o Le Bono, Gaetano Mosca'os ir 


Vilfredo Pareto teorijose. 


Nemaloniausia, kad šioje vietoje nesunku pa- 
gauti nacių ideologinės retorikos ir politinės fra- | 


zeologijos obertonus. Aristokratiško ginklo pergalių 
ir buržuazinio pasaulio pavergimo (per bankus, neš- 
varius sandėrius ir finansines machinacijas) suprie- 


šinimas yra viena iš gerai žinomų nacių idiomų. Be | 
to, pasaulio pavergimo hiperbolė anaiptol nėra ne- 


kalta poetinė kalbos figūra. Ji atidengia akis badantį 
Maceinos įtikėjimą į sąmokslo teoriją (ne veltui * 


Karlas Raimundas Popperis šią ideologinės sąmonės 
konstrukciją laikė savarankiškai funkcionuojančia 


socialine teorija, besimaskuojančia tai marksizmu, : 


tai dar kokia nors socialinės filsofijos koncepcija), 


kuria buvo tiesiog smelkte persmelktas nacių ideo- | 


loginis ir politinis diskursas. 


Dar nemalonesnis jausmas apima, o sykiu ir ne- | 


geras įtarimas sustiprėja, kai perskaitai tokį Ma- | 
ceinos pateiktą aristokrato apibūdinimą (ten pat): 
„Aristokrato gyvenimą valdo ne ekonominis, bet vi- | 


talinis rasinis principas" (pabraukta mano - L.D). Ar | 
Maceina suvokė, kad jis perėjo į apnuogintų na- | 


cizmo idiomų vartojimą? Ar jis suvokė, kad savąja | 
buržujaus demonizacija ir buržuazinės dvasios aris- | 


sia kasti 


tokrato „vitalinio rasinio principo“ priešpriešia jis | 
tiesia atvirą kelią į rasizmą, rasistinį antisemitizmą | 
(kas gi, pagaliau, tas buržujus?) ir nacionalsocial- | 


1zmą? Galiausiai, ar jis pats suvokė, kad visa jo soci- | 


alinė filosofija nolens volens atveria bolševikinės ir | 
nacistinės sąmonės, t.y. totalitarinės, fašizoidinės są- | 
monės par excellence, genezę bei jos intelektualinio | 


žemėlapio kontūrus? 

Trečiajame savo socialinės filosofijos veikale 
Prometėjizmo problema Maceina, regis, galutinai 
atidengia kortas. Šio veikalo pabaiga išsklaido pas- 
kutiniąsias abejones dėl jo tariamo naivumo ar ne- 
kalto koketavimo su ideologiškai kontaminuotu žo- 
dynu. Maceinos garbinamas prometėjizmas (išduo- 
dantis nebent neopagonišką sąmone, ieškančią ideo- 
loginių nuotykių ar papildomų įkvėpimo šaltinių 
krikščionybėje) įsikūnija dviejuose didžiuosiuose 
sąjūdžiuose, vieną iš kurių privalo pasirinkti ir galu- 
tinei kovai su buržuazine dvasia besiruošianti krikš- 
čioniškoji kultūra. Iracionalizmo, biologinio prado, 
kraujo ir dirvos, vitalizmo ir rasizmo kultas persipi- 
na su galutinės, apokaliptinės kovos evokacija (p. 
463-464); 


Šalia Rytų bolševizmo Vakaruose mūsų aki- 


vaizdoje auga antras sąjūdis naujojo pagonizmo pa- | 
vidalu. Prometėjizmo žymės jame yra dar aiškesnės | 
negu bolševizme. Kova su Dievu Išganytoju ir hero- | 
Jiškos pastangos išganyti patį save yra charakterin- “ 
giausia šio sąjūdžio apraiška. Naujasis pagonis nori | 
sukurti tokią kultūrą, kuri būtų pagrįsta tik jo paties | 
idėjomis ir išaugusi tik iš jo paties pastangų be jo- | 
kios antgamtinės pagalbos. Kokį pavidalą šitas są- | 
Jūdis įgis, šiandien dar nežinia. Bet jis aiškiai eina | 


idealizmo kryptimi. Miesčioniškų bruožų jame taip 


pat nė kiek nežymu. Jis yra net labiau aristokratiškas | 
negu bolševizmas. Bolševizmas remiasi daugiau || 
proletariatu. Naujasis pagonizmas savo šalininkų | 
Ieško grynos rasės srityje. Bolševizmas yra kilęs iš * 
gyvybės išlaikymo filosofijos. Naujasis pagonizmas 2 
remiasi rasistine arba gyvybės išvystymo filosofija. “ 
Jis taip pat yra kovojąs ir kuriąs. Krikščioniškoji | 
kultūra dabar stovi šitų dviejų didelių sąjūdžių aki- “ 


vaizdoje ir rengiasi tai didelei kovai, apie kurią kal- 


ba Apokalipsė, bet kurią labai dažnai užmiršta | 
Kirkščionybės atstovai. Miesčioniškasis buržuazinis | 
kultūros tipas baigiasi visur. Jis turi baigtis Ir | 


Krikščionybėje. 

| Ironiška, kad „naujasis pagonizmas“ buvo aki- 
“ vaizdus smulkiosios vokiečių buržuazijos kūrinys, 
nieko bendra neturėjęs ne tik su „aristokratiška dva- 
sia“, bet ir su pačia realiąja aristokratija (kurios, beje, 
“ naciai nekentė taip pat, kaip ir aristokratiškos kilmės 
vokiečių karininkija niekino nacizmą ir jo ideologi- 
“ nius stabus). Lygiai tą patį galima pasakyti apie bet 
: kurį kitą fašistinį ano meto Europos režimą. Belieka 
“. tik nuoširdžiai stebėtis, kaip Maceina — pakankamai 
. išsilavinęs ir informuotas žmogus - galėjo šito neži- 
J noti ir nesuprasti. Deja, jis ir pats buvo ne kas kitas, o 
“ vienas iš tų neopagonių intelektualų, kurių knibždėte 
“ knibždėjo to meto Europoje. Prisiminkime kad ir or- 
3 giastiniam neopagoniško misticizmo svaiguliui pasi- 
“ davusį jaunąjį Mirceą Eliadę, kartu su savo draugais 
J. iš1927-ųjų Generacijos priartinusį ir ryžtingai pasi- 
“ sakiusį už fašizoidinį generolo Antonescu režimą 
Rumunijoje. Kaip ir kiti to meto Europos doktrininiai 
| intelektualai, Maceina ne tik patyrė visišką fiasco, 
“ absurdiškai aiškindamas savojo laikmečio realijas, 
bet ir išdavė tikro intelektualo misiją bei nerašytą 
“ garbės kodeksą; skleisti proto ir žinojimo šviesą, o ne 
J tamsą; ginti ir pasisakyti už visų savosios visuome- 
“nės narių, o ne tik išrinktosios grupės ar savosios ide- 
„ologijos adeptų, orumą; gerbti kiekvieno žmogaus 
“ (nepriklausomai nuo jo/jos rasės, lyties, etninės kil- 
“ mės, tikėjimo, turto ir mokslo cenzo) individualybę, 
! 0 ne sąmoningai ištirpdyti ją ideokratinėje bendruo- 
„ menėje. Tiesą sakant, nieko nuostabaus čia nėra — ne- 
. laisvas žmogus negali gerbti ir branginti kitų laisvės. 


“POST SCRIPTUM 

1 Šioje studijoje nekėliau sau tikslo aprėpti visą 
. Maceinos socialinę filosofiją. Juk socialinė filosofi- 
“ja, kaip praktinės filosofijos terpė, apima ir istorijos 
"filosofiją, ir kultūros teorijas, ir teisės bei politikos 
. filosofinę problematiką. Svarbiausia man buvo paga- 
“ liau kritiškai ir analitiškai sureaguoti į Maceinos Raš- 
“ tų antrąjį tomą, kuris Lietuvoje buvo išleistas ne tik 
„be įvadinio straipsnio, bet ir apskritai be nors kiek 
" rimtesnių komentarų. 

. Kita vertus, reikėtų prisiminti Vytauto Kavolio 
„ nuostabą, jog net nūdienės Lietuvos socialdemokra- 
: tams netikėtai išsprūsta mintis, kad „pilnutinės de- 
„ mokratijos“ jiems reikia mokytis iš Antano Macei- 
: nos, 1939 m. kovo“19 d. Naujojoje romuvoje publi- 
: kuotame straipsnyje „Tauta ir valstybė“ rašiusio: 


„Pirmas tautinės valstybės bruožas yra josios to- 
talumas .... naujoji valstybė savo egzistenciją grin- 
džia ne piliečiu, bet tautiečiu ... Valstybė, būdama 
tautos objektyvacija, negali vienodai traktuoti ir tau- 
"tiečius, Ir svetimų tautybių piliečius arba vad. tauti- 
nes mažumas.'!? 


Nejaugi per pusę šimtmečio lietuvių intelektu- 
alai taip ir liko nieko nepasimokę ir nesupratę, jei en- 
tuziastingai pasirašo po atvirai reakcingais, visuo- 
 menę disocijuojančiais, o ne asocijuojunčiais Macei- 
. nos teiginiais? O gal mūsų kultūriniai herojai nenusi- 
" pelno, kad jų tekstai būtų skaitomi ir analizuojami? 
: Gal pakanka juos gerbti, jų nekritikuojant, nekomen- 
tuojant ir paprasčiausiai neskaitant? 

Galiausiai, elementari intelektualinė sąžinė ne- 
"leidžia nutylėti substancialaus Maceinos įnašo į Lie- 
tuvių aktyvistų fronto programos teksto parengimą: 
čia nieko nereikia spėlioti ar išradinėti, kadangi šitą 
i. faktą juodu ant balto yra išdėstęs LAF*o architektas 
Kazys Škirpa.!' Nesiimu svarstyti LAF'o ir 1941 m. 
"birželio sukilimo vaidmens bei vietos naujausioje 
"Lietuvos istorijoje — ne nusišalinu nuo diskusijos 


1997 balandžio mėn. 


šiuo Lietuvos garbei ir orumui principiniu klausimu, 
o tiesiog laikau probleminį savo studijos apie sociali- 
nę Maceinos filosofiją kontekstą ne visai tinkamu įsi- 
jungti į jau senokai prasidėjusią diskusiją. Mane 
domina tik Maceinos ideologinis nuoseklumas per- 
keliant savosios socialinės filosofijos pamatines kon- 
strukcijas į LAF*0 programą. 

Štai keletas šios programos punktų: 

„2 str. Lietuvių Aktyvistų Frontas pagrindiniais 
savo uždaviniais laiko: 

b) gerbti, ugdyti ir ginti kilniuosius lietuvių 
tautos papročius, palaikyti jos aukštas moralines ver- 
tybes, saugoti jos rasinį tyrumą ir išlaikyti jos istorinę 
garbę; 

3 str. Lietuvių Aktyvistų Frontas savo veikimą 
grindžia lietuviškuoju nacionalizmu, krikščioniško- 
sios dorovės ir socialinio teisingumo dėsniais, ku- 
riuose lietuvių tauta randa neišsemiamų dvasinių jė- 
gų šaltinį nepalaužiamai kovai už teisę gyventi ir to- 
bulėti. 

4 str. Lietuvių Aktyvistų Frontas tautą laiko 
kraujo, žemės ir istorinio likimo sukurta, vieningos 
sąmonės ir kovos už bendrą ateitį sustiprinta ben- 
druomene, turinčia nepaneigiamą teisę saugoti ir ug- 
dyti savą individualybę ir savą kultūrą. 

7 str. Normalia ir legalia žmonių dauginimosi in- 
stitucija Lietuvių Aktyvistų Frontas laiko principe 
neišardomą moterystę, kurios pirmaeilis uždavinys 
yra patikrinti tautai sveiką, stiprų ir gausų prieauglį.!? 

18 str. Ūkininkų luomo, kaip visos tautos maitin- 
tojo, pastovumui ir žemės sunaudojimo tikslingumui 
patikrinti žemę leidžiama įsigyti tik Lietuvos pilie- 
čiams, pirmoje eilėje tik lietuviams, mokantiems ją 

22 str. Lietuvių Aktyvistų Frontas laiko būti- 
niausiu reikalu pravesti plačią ir radikalią Lietuvos 
miestų reformą. Jos tikslas būtų stiprinti lietuvybę 
tiek gyventoju, tiek santvarkos, tiek paties stiliaus at- 
žvilgiu. 

31 str. Lietuvių Aktyvistų Frontas pripažįsta, kad 
tautinė kultūra gali reikštis įvairiomis kryptimis. Ta- 
čiau tautos dvasia, jos istorija, jos papročiai ir jos gy- 
vybiniai interesai turi būti nuolatinis idėjinis šaltinis 
ir vertybių kriterijus. Todėl Aktyvistų Frontas yra pa- 
siryžęs griežtai kovoti su lietuviškumą neigiančiomis 
ar jo nepaisančiomis kultūros srovėmis ar idėjomis. 

33 str. Tautos dvasiniam atsparumui ugdyti, tau- 
tinės dvasios grynumui išlaikyti, tautinės kultūros 
politikai vykdyti, tautai informuoti ir telkti kuo akty- 
viausiai veiklai visose viešojo gyvenimo srityse stei- 
giamos specialios valstybinės institucijos" (pabrauk- 
ta mano - L.D).P 

Taip, Maceinos būta visiškai nuoseklaus ideolo- 
ginių ieškojimų erdvėje (šito tikrai nepasakysi apie jo 
teoretizavimą — eklektišką, fragmentišką, mozaikiš- 
ką, sudurstytą iš pačių kontrastingiausių teorinės 
minties segmentų). Ką tik pacituotieji LAF'o progra- 
mos punktai iškalbingai byloja, jog šioji ideologinė 
programa kone tobulai apibendrino visą Antano Ma- 
ceinos socialinę filosofiją. Todėl neverta laužyti gal- 
vos ir skausmingai ieškoti, iš kur nūdienos Lietuvos 
viešajame diskurse vis dar tokios gajos kovos su libe- 
ralizmu, kosmopolitizmu, „keliaklupsčiavimu prieš 
Vakarus“ ir Vakarų masine kultūra. Antiliberalinis ir 
antivakarietiškas diskursas tėra tąsa tų pačių sąmonės 
ir tapatybės duobių bei mąstymo trombų, kuriuos 
geriausiai reprezentuoja Maceinos socialinė mi- 
tologija — šiuolaikinio pasaulio kontekste vaiduokliš- 
ka, reakcinga ir vienodai pavojinga tiek praeities, 
tiek dabarties Lietuvai. 


Leonidas Donskis 


IDEOLOGIJA 


ANTANAS MACEINA IR 
KAZYS ŠKIRPA 


“(Iš Julijos Maceinienės dienoraščio. Metai, 
1992 m. sausis-birželis) 


1940 m. lapkričio 17 d. 

Lyg tyčia Antanas šiandien turėjo išeiti. Iš 
ryto į bažnyčią, paskui grįžo tik pietų, 0 tuoj po 
pietų pas p. Škirpą. Dabar jau lygiai 9 val. vaka- 
ro, 0 jo vis dar nėra. 

1940 m. lapkričio 24 d. 

Antanas šiandien visą popietę iki pat vaka- 
ro dirbo pas p. Škirpą „tautos atstatymo“ darbą. 
Jis jau, atrodo, pradeda žavėtis ir džiaugtis, ir 
net svajoti ... 

1940 m. lapkričio 27 d. 

Vakar jis buvo posėdyje pas p. Škirpą. Ilgai 
Jie posėdžiavo, ilgai kalbėjosi, vis nesutaria dėl 
žmonių. Atrodo, kad prasideda vėl iš pradžių 
sena kova, kovota dar Lietuvoje. Tai nesutari- 
mas senosios kartos su jaunesniąja. Jaunesnioji 
trokšta dinamikos, veiklumo. Senajai atrodo iš- 
mintingiau būsią pamažu apsvarstyti, iš lėto iš- 
dėstyti, savo pažiūras, savo nuomonę vienu bei 
kitu klausimu... Atrodo, kad vokiečiai duos 
tiems vadinamiesiems mūsų aktyvistams vietas. 
1941 m. gegužės 29 d. 

Užsienių reikalų viceministeris pasiūlęs p. 
Škirpai perplanuoti, pergalvoti „Grosslitauen“, 
su Latvija ir Gudija, ar tai tik mūsų mielas ma- 
žas kraštas, svarbu tik ten būti ir gyventi... An- 
tanas jau tvarko „Grosslitauen“, skirsto, kuri 
sritis bus žemės ūkio, kuri pramonės ir kuri ug- 
dys dvasinę kultūrą. 

1941 m. birželio 20 d. 

Antano nėra. Jis ir vėl pas Ministerį. Dabar 
Jis taip intensyviai tvarko aktyvistų programą. 
Vakar beveik visą dieną pas mus išbuvo gene- 
rolas Raštikis su kun. Yla. Visi sykiu svarstė 
perredaguotą programą. 


5 Alexis de Tocgueville. Apie demokratiją Amerikoje 
(Vilnius: Amžius, 1996), p. 317. 

* Ten pat, p. 319-320. 

10 Žr. Vytautas Kavolis, „Centrai ir apytakos kultūros 
dirbtuvėse“, Metmenys, 68 (1995), p. 36-37. 

" „Programos tekstui suformuluoti, kaip jau žinome, 
buvo LAF steigėjų sudaryta speciali LAF ideologijos 
komisija. Jai pirmininkavo docentas Antanas Ma- 
ceina, kuris buvo ir faktiškasis tos programos projek- 
to redaktorius. Man pačiam tebuvo tekę pridėti savo 
pirštus prie to svarbaus darbo artimu kontaktu su Ma- 
ceina ir+tik kai kuriomis pastabomis prie jo paruošto 
teksto projekto bei sustilizuoti, drauge su Antanu 
Valiukėnu, programos užbaigiamąją dalį“. Žr. Kazys 
Škirpa, Sukilimas Lietuvos suverenumui atstatyti: 
dokumentinė apžvalga (Washington, D.C.; Fran- 
ciscan Fathers Press, 1973), p. 573. 

'? Nenoriu siūlyti pernelyg stiprių ir toli siekiančių 
palyginimų, bet Hitlerio Vokietijoje tik šitaip, o ne 
kitaip buvo apibrėžta ir suprasta visa moterystės es- 
mė: privalomas ir toleruojamas moters atsidavimas 
tik santuokai, motinystei ir šeimai. Ne veltui Hitlerio 
buvo genialiai pastebėta, jog moterų emancipacija 
yra tik žydiško intelekto ir žydiškos dvasios prama- 
nas. Žr. Kate Millett, Sexual Politics (New York: 
Ballantine Books, 1978), p. 222-237. 

5 Žr. Kazys Škirpa, Sukilimas Lietuvos suverenumui 
atstatyti, op. cit., p. 567-571. 


> 


